Oerlis:Stege

en oare meidoggers. Kinne jimme noch wat ferstannichs oer stegen yn de kontreien dêr't jim tahâlde sizze? Drewes (oerlis) 29 jul 2022, 17.59 (CEST)

Wy ha hjir gjin stegen. Wol paden en reden. Mar ik nim oan dat jo in stege bedoel tusken twa rigen hûzen. Yn Ljouwert binne der yn't sintrum wol in stik of wat.--RomkeHoekstra (oerlis) 29 jul 2022, 18.27 (CEST)

Dêr't ik opgroeid bin hiene we gjin stegen, Mar dêr ik no wenje wit ik dat der yn in stik as wat stegen minsken wenje as moat ik sizze oan in stege? Yn in stege klinkt it krekt as binne it swalkers, wylst harren hûs yn de stege stiet. En de stegen wurde faaks oan de sintrum kânt ôfsletten mei eveneminten om te foarkommen dat se as húske en foar oare saken brûkt wurde. FreyaSport (oerlis) 29 jul 2022, 18.34 (CEST)

Wêr't ik opgroeid bin, op 'e klaai, wurde mei stegen bedoeld smelle strjitsjes tusken de hûzen benammen yn de buorren fan in (grutter) plak. Yn benammen lytsere doarpen sa as om 'e tsjerke hinne wurde paden neamd. In paad nei immens wente wurdt in reed neamd. Kneppelfreed (oerlis) 29 jul 2022, 18.59 (CEST)

Goeie. Ik soe derby sette dat der gauris sprutsen wurdt fan in steechje. Jo skriuwe dat stegen gjin funksje foar trochgeand ferkear hawwe, mar dat is net wier, teminsten net as jo fuotgongers ta trochgeand ferkear rekkenje. De Doelesteech yn Ljouwert, bgl., jout tagong fan it Saailân nei de Nijstêd en wurdt troch fuotgongers in protte brûkt. Itselde jildt foar de steech (ek fan Saailân nei Nijstêd) njonken it pân dêr't V&D foarhinne siet. (Ik haw de namme net paraat, mar dy stiet wol yn it artikel oer de Nijstêd (Ljouwert).) En fan 'e Wurdumerdyk jouwe ek inkele stegen tagong ta de Weaze, al wit ik net oft dy in protte brûkt wurde troch fuotgongers dy't net yn dy steech sels hoege te wêzen. (Ik wit noch dat ik dêr ien kear binnentroch stutsen bin om in stik ôf te snijen, mar ik fielde my dêr net op myn gemak.) Yn Boalsert wit ik dat der in steechje is dat tagong jout fan 'e Appelmerk, de wichtichste winkelstrjitte, nei de strjitte dêrefter, de Nijmerk, dêr't parkearplakken binne. Dat is hiel apart yn 'e sin dat it breed begjint, mar taps tarint, sadat je der oan 'e kant fan 'e Nijmerk suver sydlings út (of yn) moatte. Yn Frjentsjer is in steech, de Tsjerkesteech, dy't rint fan 'e grêft by de Sulverstrjitte nei de Martinytsjerke. Dy wurdt ek in protte brûkt troch winkeljend publyk, om't by de grêft parkearre wurde kin, wylst it Martinyplantsoen, by de tsjerke, fia de Martinysteech tagong jout ta de Dykstrjitte, wat ien fan 'e wichtichste winkelstrjitten is. Wat stegen yn doarpen oangiet, wit ik dat yn Baaium teminsten twa steechjes binne fan 'e Buorren nei de Foarstreek, dy't tusken wenhuzen yn rinne. (Of rûnen; ik haw dêr yn gjin tritich jier west, dat it kin feroare wêze, mar wierskynlik net.) Dat is yn 'e âlde buorren fan it doarp, oan 'e noardkant fan 'e trochgeande dyk tusken Winsum en Hatsum, mar de terp mei de tsjerke leit oan 'e súdkant fan dy dyk. Dus ek yn doarpen binne stegen net altyd op 'e terp. Yn moderne wenwiken jouwe stegen by rychjeshuzen faak tagong ta de eftertunen, al binne dat miskien net stegen yn 'e tradisjonele sin fan it wurd, mei't der net oan beide kanten gebouwen binne. Faak binne der wol oan beide kant skuttings, wat itselde gefoel/oansjen jout. Dat is alles wat ik sa foar de hân wei opneame kin. Miskien betink ik letter noch wol wat. Gr., Ieneach fan 'e Esk (oerlis) 30 jul 2022, 00.08 (CEST)


Oerlis:Summer Night City

Take a Chance on Me waard op 6 novimber 1978 útbrocht as single? Drewes (oerlis) 2 aug 2022, 19.36 (CEST)

Mei it skaamread op 'e kaken ha ik de flater oanpast. FreyaSport (oerlis) 2 aug 2022, 20.11 (CEST)


Oerlis:Oedmoersje

Goeie. Ik haw de namme feroare fan "Udmoersje" yn "Oedmoersje", om't ik de earste staveringsfariant bot beswierlik fyn. It is wier dat we ôfsprutsen hiene om 'e û-klank yn it Russysk te transliterearjen as in 'û', útsein as er foar in '-r' stiet, dan as 'oe'. Mar as we hjir skriuwe fan "Udmoersje" wurdt it troch eltsenien dy't de namme net ken, en dat is frijwol eltsenien, ferkeard útsprutsen, as "Ud-", rymt op "put". Ofwiken fan wenstige staveringsregels komt yn it Frysk mear foar, bgl. mei de é, dy't eins sûnt begjin jierren '80 net mear yn 'e Fryske stavering foarkomt, mar oanholden wurdt foar wurden as 'mandélich' en 'grouwélich' om in ferkearde útspraak foar te kommen. Wat de û/oe-stavering oangiet, ek de "Oekraïne" hat bgl. de Oe- oan it begjin. Dan is foar eltsenien de útspraak dúdlik, en dat liket my wichtiger as dat we ús rücksichtslos oan 'e regels/ôfspraken hâlde sûnder ús om praktyske dingen te bekroadzjen.
Noch even in oar puntsje. Ik seach dat jo skriuwe fan Oedmoersje - Oedmoeren - Oedmoersk. Dat is grif in gefolch fan it feit dat ik de -t- út 'e stavering smiten haw fan "Oedmoertsje". (Sa stie it earst yn 'e navigaasjeboks.) Neffens my heart dy -t- dêr net thús, sa't er ek net foarkomt yn "Kroaasje", "Dalmaasje", ensfh. Mar yn 'e ferbûging komt er dan wol wer foar 't ljocht: Kroaasje - Kroäten - Kroätysk en Dalmaasje - Dalmatysk. Neffens my soe it dêrom ek Oedmoersje - Oedmoerten - Oedmoertysk wêze moatte. Ieneach fan 'e Esk (oerlis) 3 aug 2022, 23.49 (CEST)

Dei  as ik my dêr even mei bemuoie mei. It is lêstich yn de Fryske stavering dat haadletters net mei kapkes en streekjes skreaun wurde. Frjemden sille wurden as "út", mei haadletter "Ut", en "ûle", mei haadletter "Ule" útsprekke as "ut" en "ule". Ik fyn suver dat we wat konsekwint wêze moatte. Fansels sille der útsûnderings wêze. Oekraïne, Joegoslaavje en ek Oezbekistan binne sa ynboargere dat sels de wurdboeken se as sa stavere hawwe. Om my hiene se leaver Ukraïne, Jûgoslaavje of Uzbekistan hjitten, mar dat is myn miening. Mar as it perfoarst Oedmoersje wêze moat dan is 't om my ek wol goed.--Kneppelfreed (oerlis) 4 aug 2022, 04.31 (CEST)

:Om't hjir ynearsten net mei in transliteraasjelist wurke waard en de nammen yn 'e regel sûnder transliteraasje streekrjocht út oare talen oernommen waarden - faak út it Dútsk, Nederlânsk of Ingelsk - tocht ik dat dit ek sa'n gefal wie. Ik kom boppedat soartgelikense saken tjin mei de i/y/ij (Komy ha ik bygelyks feroare yn Komi, Mary > Mari) en de v/w. Hoe no om te gean mei bygelyks Uglitsj, Ust-Ilimsk, Uva, Unzja, Usman, Ust-Omtsjûg, Uren (Urenski-rajon), Uvarovo, Uzlvaja (Uzlovski-rajon), Udomlja of in wurd lykas 'Успенский' > Uspenski, om mar wat plaknammen/wurden te neamen dy't ik op grûn fan de list sa transliterearre ha?  As de russyske 'y' folgjend op in 'r' no fanwegen de útspraak ek oan it begjin fan nammen/wurden mei in 'oe' transliterearre wurde moatte, dan is it boppedat needsaak om de list by te wurken. Want dy list moat it útgongspunt wêze. Ik kin it fierder wol goed folgje wat Ieneach fan 'e Esk hjir oer Oedmoersje skriuwt, dus poerbêst dat it oanpast is. Mar it is ynkonsekwint as dy oare nammen dan sa stean bliuwe. En earlik sein hat it my  eartiids ek feruvere dat it Oekraïne wie ynstee fan Ukraïne, mar goed dat is no ienris sa.--RomkeHoekstra (oerlis) 4 aug 2022, 09.06 (CEST)

:: Ik kin wat Kneppelfreed hjirboppe seit prima folgje, en oer it algemien bin ik ek in oanhinger fan konsekwintens, mar ik fyn al dat de stavering der is om 'e útspraak te ûnderstypjen en net oarsom. Dus yn dit gefal bepleitsje ik in útsûndering.

::Neffens my is der in ferskil tusken de toponimen dy't RomkeHoekstra hjirboppe opneamt (Uglitsj, Ust-Ilimsk, Usman, ensfh.) en Oedmoersje. Dy nammen binne allegear plaknammen dy't wy inkeld út it Russysk transliterearje. Dus dat wy dan de U = haadletter û-kapke oan it begjin skriuwe, fyn ik net sa hiele raar, al is it dêr ek net befoarderlik foar in goede útspraak. (As Romke trouwens op basis fan dizze diskusje fynt dat it om 'e útspraak better is om dizze útsûndering foar de hiele transliteraasje fan it Russysk en oare talen troch te fieren, soe ik my dêr wol yn fine kinne, mar dat is wer in hiel oar ferhaal. Dat is dan net konsekwint, mar wol praktysk.)

::Oedmoersje, lykwols, is net allinne transliterearre (dan soe it Udmoertija wêze), mar ek ferfryske. It liket my dan in lyts stapke om te sizzen: om 'e útspraak dúdlik oan te jaan skriuwe we it mei in Oe- oan it begjin. Sjoch, de oblasten dy't Romke de lêste tiid beskreaun hat, binne wol gruttere gebieten, mar se binne allegear neamd nei stêden wêrfan't de nammen allinne transliterearre en net ferfryske binne (in útsûndering as Moskou bûten beskôging litten). Oedmoersje is lykwols in histoarysk gebiet, it heitelân fan 'e Oedmoerten. Yn it ferline is hjir op 'e Wikipedy ris ôfpraat dat wy nammen fan folken ferfryskje soene (sjoch Oerlis:Sjajinnen), dus we ferfryskje "Oedmoerten" en dêrfan is dan Oedmoersje wer ôflaat. It soe nammers frjemd wêze it iene wol te ferfryskjen en it oare net.

::De oare republiken yn Ruslân jildt itselde foar; al dy republiken wiene oarspronklik autonome gebieten foar etnyske minderheden. Sa kom ik ek by Komy en Mary; de Komy en de Mary binne lânseigen folken, dus dan moatte dy nammen ferfryske wurde. En in -i oan 'e ein moat yn 'e Fryske stavering om in (earlik sein ûnbegryplike) reden in -y wurde (sjoch de troch de F.A. foarskreaune staverings fan Haïty en Dzjibûty). De republyk fan 'e Komy hjit ek Komy, dus dan liket it my logysk dat dat ek mei in -y oan 'e ein moat. De republyk fan 'e Mary hjit Mari El; dat "El" oan 'e ein (ik fermoedzje dat dat "lân" betsjut, want ik haw ris in kaart sjoen dêr't de republyk op oanjûn stie as "Marylân") makket dat der net folle Frysk oan is, dat dêr haw ik Mari earst mar ris mei in -i stean litten. Miskien moat dat foar de konsekwintens ek mar in -y wurde.

::Ik bin it mei Kneppelfreed iens dat it allegear in stik ienfâldiger wêze soe as we gewoan Ûdmoersje, Ûkraïne, ensfh. skriuwe mochten, mar ja. Dat Ut en Ule ek ferkeard útsprutsen wurde kinne, is wier, mar it ferskil is dat dat ynboargere wurden binne, wêrfan't de Fryske lêzer achte wurde kin de útspraak te witten. Ik fyn dat dat net opgiet foar Udmoersje. Ieneach fan 'e Esk (oerlis) 4 aug 2022, 15.33 (CEST)

:::Nijsgjirrich ferhaal oer de yndianen. Al soe ik nea begripe wat in 'sû' is as ik dat wurd yn in rigel tsjin komme soe. Yn de twadde alinea wurdt it my dúdlik werom't Oedmoersje wol en Uglitsj wer net mei in 'oe' skreaun wurde moat. Sa fier hie ik noch net tocht. RomkeHoekstra (oerlis) 4 aug 2022, 17.39 (CEST)

::::Dat is dus yndie it neidiel fan it ferfryskjen fan sokke folkenammen, dat inkelen in folslein oare stavering krije. Ik haw eins ek wat in probleem mei Sû, want ik begryp ek wol dat net ien dat direkt snapt, mar ja, dat is no ienris de útspraak en dêr is net folle oan te dwaan. Myn oplossing is dan om de earste kear dat it yn in artikel foarkomt te skriuwen fan "Sû (Sioux)". Dan is dat ek wer dúdlik. Ieneach fan 'e Esk (oerlis) 4 aug 2022, 22.09 (CEST)
Dan litte we it mar by Oedmoersje. Der sille grif wol wer mear gefallen komme dêr't we oer stroffelje sille mei de stavering. Fral dy û/oe kwestje bliuwt in ferhaal apart.Gr.--Kneppelfreed (oerlis) 5 aug 2022, 05.44 (CEST)

Wy ha mar in lyts taalgebiet en der is faak gjin hâldfêst bûten wiki lykas Frysktalige literuer oer de ûnderwerpen. Dat ik tink dat jo dêr gelyk oan ha, it bliuwt pionierjen, ek oer oare saken. RomkeHoekstra (oerlis) 6 aug 2022, 11.31 (CEST)

:En dêr is de folgjende al: binne it Koemukken of Kûmukken?--RomkeHoekstra (oerlis) 7 aug 2022, 09.12 (CEST)

:: Foar de útspraak makket dat gjin ferskil. Mar as jo graach in regel hawwe wolle om jo by oe/û-stavering fan folkenammen oan fêst te hâlden, dan soene jo de regel brûke kinne dy't de Fryske Akademy yn 2015 ynfierd hat foar 'gewoane' Fryske wurden: as yn it Nederlânsk in oe skreaun wurdt, dan ek yn it Frysk; as it korrespondearjende wurd yn it Nederlânsk gjin oe/û-klank hat, dan staveret it Frysk in û. Dêrom moatte we sûnt dy tiid bgl. "droech" skriuwe as "drûch". (Utsûnderings binne tiidwurdsfoarmen lykas 'loek' en de oe-twaklank yn wurden as 'soer'). Begryp my goed: ik sis net dat jo it sa dwaan moatte mei Koe/ûmukken en oare soartgelikense ferfryske folkenammen, en ik fyn it trouwens healwiis dat foar de Fryske stavering ferwiisd wurdt nei de stavering fan in oare taal, mar it is no in jildige regel, en jo soene dy trochlûke kinne nei sokke folkenammen. Ieneach fan 'e Esk (oerlis) 7 aug 2022, 23.50 (CEST)

Nochris goeie. Ik hie op dizze side ek de namme "Basjkirostan" feroare yn "Basjkortostan". "Basjkirostan" is nammentlik neat. De republyk hjit Basjkortostan en is it heitelân fan 'e Basjkieren, dus it soe ferfryske wurde kinne ta Basjkierje. Mar "Basjkirostan" is in ferbastere tuskenbeiden foarm dy't yn gjin inkele taal foarkomt. Ik begriep net hoe't jo dêrby kamen, mar no sjoch ik dat se it op nl: sa skriuwe. As jo nei it item op Wikidata geane, sjogge jo dat de Ned. Wikipedy de iennichste is dy't dy foarm brûkt; alle oare talen hawwe in fariant fan "Basjkortostan" of fan "Basjkierje". Ik haw ris eefkes by nl: sjoen, en yn 'e diskusje op :nl:Overleg:Basjkirostan wurdt dit selde punt oanhelle dat ik hjir ek meitsje. It skynt dat de Nederlandse Taalunie de foarm "Basjkirostan" foarskriuwt en hoewol't eltsenien it deroer iens dat dat in foarm is dy't totaal nergens op slacht, is it wurd fan 'e Taalunie op nl: hillich. De konklúzje is: "Het gaat hier helaas over een doodgewone typefout van een medewerker van de Taalunie, die ze weigeren na te kijken en te corrigeren. En dit is jammer." Earder yn 'e diskusje wurdt sein: "Maar er is niets aan te doen; van de lijst afwijken is geen optie, dat zou een precedent scheppen dat discussies over andere namen weer zou kunnen doen losbarsten." Litte wy asjebleaft net meidwaan oan dizze waansin. Basjkortostan of Basjkierje, ien fan beiden, mar gjin Basjkirostan. Ieneach fan 'e Esk (oerlis) 4 aug 2022, 00.36 (CEST)

, ik tink dat "Basjkirostan" myn skuld wie. Doe't ik de trochferwiisbalke oan it meitsjen wie, haw ik tink ik "Basjkirostan" brûkt, want ik haw dy fan de Nederlânsktalige ôfsjoen. Ik haw by it lemma oer "Bajkortostan" net fierder nei de oare talen sjoen. Myn ekskús dêrfoar. --Kneppelfreed (oerlis) 4 aug 2022, 04.31 (CEST)

:Ik hie noch niet mei dy republyk te set west en ha yn it lemma oer Oedmoersje  de namme sa út de trochferwiisbalke helle.--RomkeHoekstra (oerlis) 4 aug 2022, 09.13 (CEST)

:: Kneppelfreed, dêr hoege jo jo net foar te ûntskuldigjen; jo hiene der wierskynlik noch nea fan heard en binne op nl: ôfgien. Ik fyn it healwiis dat se dêr in foarm brûke wêrfan't se witte dat dy eins fout is. Sa naaie se minsken in ear oan dy't der sûnder euvelmoed fan útgeane dat se dêr witte wêr't se it oer hawwe. Mar litte we hjir tenei Basjkortostan of Basjkierje skriuwe, makket my net safolle út wat, as it mar net Basjkirostan is. Ieneach fan 'e Esk (oerlis) 4 aug 2022, 14.54 (CEST)

:::Ja ik hie yndie noch nea fan Basjkortostan, as hoe it ek mar hjitte mei, heard. Wol nuver dat se om in typflater by de Taaluny eltsenien winliken foar de gek hâlde mei in ferkearde namme. No dat moatte se dêr by nl ek mar útsykje. Dan hâlde wy ús gewoan oan de wiere namme. --Kneppelfreed (oerlis) 5 aug 2022, 05.48 (CEST)


Oerlis:IJsselmonde (eilân)

Iselmûne of Iselmonde doge neffens my beide net. In mûne is in mole. As der perfoast ferfryske wurde moat liket Iselmûn(ing) my better ta analooch oan Iemsmûn. Wat tinke jimme? Drewes (oerlis) 5 aug 2022, 16.38 (CEST)

Dit giet om in geografysk gebiet. Dy wurde wol gauris ferfryske, dochs ik tink dat we de offisjele namme hjirfoar mar oanhâlde moatte. Kneppelfreed (oerlis) 5 aug 2022, 17.35 (CEST)

:Ik bin it my jo iens dat Iselmûne en Iselmonde net doge. Iselmûn fyn ik wol aardich betocht. Ik bin lykwols ek net faaljekant op IJsselmonde tsjin. Ieneach fan 'e Esk (oerlis) 5 aug 2022, 22.15 (CEST)

::De IJssel wurdt werjûn as Isel, kies Iselmûn of/en Iselmonde. Soimip (oerlis) 6 aug 2022, 08.34 (CEST)
It leafst ha ik IJselmonde en oars Iselmûn. Iselmonde fansels net, vleesch nog visch, dy kombinaasje Frysk/Hollânsk. Drewes (oerlis) 6 aug 2022, 15.56 (CEST)
Ik bin it mei Drewes iens. Iselmûn of IJselmonde, want Iselmonde is neat. Myn foarkar giet út nei IJselmonde, want ek de krekte Fryske oersetting Iselmûn docht my wat keunstmjittich oan. --Kneppelfreed (oerlis) 6 aug 2022, 17.38 (CEST)

It is IJsselmonde yn it Nederlânsk. Soimip (oerlis) 7 aug 2022, 09.03 (CEST)


Oerlis:Drachten-Asân

Drachten-Asân is in wenplak? Dêr wennet gjin mins.Drewes (oerlis) 6 aug 2022, 22.17 (CEST)

Ik haw der noch nea west, dat ik kin der gjin sinnich ding oer sizze. As jo dêr wol út 'e earste hân kennis oer hawwe, skroom dan net om 'e tekst te korrizjearjen. Ieneach fan 'e Esk (oerlis) 6 aug 2022, 22.58 (CEST)


Oerlis:Olivia Newton-John

Goeiemoarn @Drewes, @Ieneach fan 'e Esk, @Kneppelfreed, @Wutsje, @Kening Aldgilles, @RomkeHoekstra
Under dit artikel steane 36 kategoryen, dat binne der eins wat tefolle kategoryen.
Myn foarstel is om ûnder dit artikel allinne de haadkategoryen te behâlden, en de oanfoljende kategoryen te fuort te heljen.
===situaasje sa it no is===
* 1. :Kategory:Ingelsk sjonger
* 2. :Kategory:Ingelsk country-artyst
* 3. :Kategory:Ingelsk dance-artyst
* 4. :Kategory:Ingelsk popartyst
* 5. :Kategory:Ingelsk musicalakteur
* 6. :Kategory:Ingelsk telefyzje-akteur
* 8. :Kategory:Ingelsk filmakteur
* 9. :Kategory:Welsk sjonger
* 10. :Kategory:Welsk country-artyst
* 11. :Kategory:Welsk dance-artyst
* 12. :Kategory:Welsk musicalakteur
* 13. :Kategory:Welsk telefyzje-akteur
* 14. :Kategory:Welsk filmakteur
* 15. :Kategory:Australysk sjonger
* 16. :Kategory:Australysk country-artyst
* 17. :Kategory:Australysk dance-artyst
* 18. :Kategory:Australysk popartyst
* 19. :Kategory:Australysk musicalakteur
* 20. :Kategory:Australysk telefyzje-akteur
* 21. :Kategory:Australysk filmakteur
* 22. :Kategory:Grammy-winner
* 23. :Kategory:Emmy-winner
* 24. :Kategory:Ingelsk persoan fan Dútsk komôf
* 25. :Kategory:Ingelsk persoan fan Joadsk komôf
* 26. :Kategory:Ingelsk persoan fan Dútsk-Joadsk komôf
* 27. :Kategory:Welsk persoan fan Dútsk komôf
* 28. :Kategory:Welsk persoan fan Joadsk komôf
* 29. :Kategory:Welsk persoan fan Dútsk-Joadsk komôf
* 30. :Kategory:Australysk persoan fan Dútsk komôf
* 31. :Kategory:Australysk persoan fan Joadsk komôf
* 32. :Kategory:Australysk persoan fan Dútsk-Joadsk komôf
* 33. :Kategory:Australysk persoan fan Ingelsk-Joadsk komôf
* 34. :Kategory:Australysk persoan fan Welsk komôf
* 35. :Kategory:Persoan berne yn 1948
* 36. :Kategory:Persoan stoarn yn 2022
===Myn foarstel om ûndersteande kategoryen te behalden===
* 1. :Kategory:Ingelsk sjonger
* 2. :Kategory:Ingelsk country-artyst
* 3. :Kategory:Ingelsk popartyst
* 4. :Kategory:Ingelsk musicalakteur
* 5. :Kategory:Ingelsk telefyzje-akteur
* 6. :Kategory:Ingelsk filmakteur
* 7. :Kategory:Australysk sjonger
* 8. :Kategory:Australysk country-artyst
* 9. :Kategory:Australysk popartyst
* 10. :Kategory:Australysk musicalakteur
* 11. :Kategory:Australysk telefyzje-akteur
* 12. :Kategory:Australysk filmakteur
* 13. :Kategory:Australysk persoan fan Ingelsk komôf
* 14. :Kategory:Grammy-winner
* 15. :Kategory:Emmy-winner
* 16. :Kategory:Persoan berne yn 1948
* 17. :Kategory:Persoan stoarn yn 2022
FreyaSport (oerlis) 9 aug 2022, 10.38 (CEST)

Lit ik earst even stelle dat ik it beslist net iens bin mei de stelling dy't hjirboppe net sasear oppenearre mar dochs wol suggerearre wurdt, dat der "tefolle kategoryen" by in artikel stean kinne. Ik fyn dat in folslein ferkeard útgongspunt; neffens my sjogge je nei hokker kategoryen oft fan tapassing binne, net nei hoe't je it tal kategoryen sa leech mooglik hâlde kinne. Dat sein hawwende, bin ik der alhiel net op tsjin om de boel ris kritysk tsjin it ljocht te hâlden. Oer it algemien binne de kategoryen by sokke bekende persoanen út 'e Ingelsktalige wrâld gewoan oernommen fan en: en dêr feroaret de yndieling soms ek mei nijere ynsichten. Ik kin dêr no gjin kategoryen fan 'Welsk persoan' ensfh. mear fine, dat dy haw ik der by ús ek úthelle. Idem dito foar 'dance-artyst' en sa noch in pear. Wat der oer bliuwt, kloppet neffens my no wer hielendal, dat ik bin der gjin foarstanner fan om noch mear te snoeien. Ieneach fan 'e Esk (oerlis) 9 aug 2022, 21.54 (CEST)


Meidogger oerlis:Velimir Ivanovic

Apologies for writing in English.
There is an on-going discussion about a proposal that you be globally banned from editing all Wikimedia projects. You are invited to participate at Requests for comment/Global ban for Velimir Ivanovic on Meta-Wiki.  Liuxinyu970226 (oerlis) 11 aug 2022, 07.23 (CEST)


Oerlis:Sleeping Sun

Der is mei dit artikel wol in oerlapping ûntstien mei it artikel Skriem om my.
FreyaSport (oerlis) 11 aug 2022, 21.31 (CEST)

...wêryn't sjongeres Tarja Turunen read har liket te hawwen.. Wat? Drewes (oerlis) 11 aug 2022, 22.18 (CEST)

:miskien moat ik der by sette "ta gefolch fan it ljocht". FreyaSport (oerlis) 12 aug 2022, 09.43 (CEST)
It liket my de baas om de tekst fan it selsstannige artikel Skriem om My mar ta te foegjen by de paragraaf Skriem om My op dizze side. Dan de leechhelle side even trochwize nei dy paragraaf. Dat giet sa (foar it gefal dat jo dat net witte): #REDIRECT Sleeping Sun#Skriem om My. Ieneach fan 'e Esk (oerlis) 11 aug 2022, 23.26 (CEST)

Dan sil ik dat dwaan, ik bin bekend mei trochferwizingen, mar ik woe it wurk fan in oar net daalks fuort dwaan. En ik seach it artikel Skriem om my ek pas op it stuit dat ik al hast klear wie mei myn stikje tekst. FreyaSport (oerlis) 12 aug 2022, 09.43 (CEST)

: Ja, dat is ferfelend, mar it komt foar. Ik tink dat it ús allegear wolris oerkommen is. My yn elts gefal wol. Mar as jo de hiele tekst fan 'e selsstannige side ynpasse yn jo paragraaf, dogge jo it wurk fan in oar net fuort, mar ferpleatse jo it allinne mar. As it goed is, bliuwt dan alle ynformaasje beholden, jo moatte wierskynlik allinne de formulearring fan in pear sinnen even wat oanpasse. Fierders fyn ik dat it hjir om ien liet giet, dat net mear as ien artikel hoecht te hawwen. Om't de Ingelsktalige ferzje it orizjineel is, liket it my foar de hân lizzend dat de side dêrnei neamd wurdt. In Fryske fertaling heart dêr nei myn miening sa sterk by, dat dy gjin selsstannich artikel fertsjinnet. Ieneach fan 'e Esk (oerlis) 12 aug 2022, 23.02 (CEST)


Goeie. Moat rondetiid net 'omgongstiid' wurde? Is konsekwint Frysk. Drewes (oerlis) 18 aug 2022, 16.10 (CEST)

@Drewes wit net werom jo @RomkeHoekstra Pingt hawwe, mar ik ha dizze lytse flaterkes oanpast. FreyaSport (oerlis) 18 aug 2022, 16.19 (CEST)

:O wat bin ik in slûgert.... Sorry Romke en Freya. Drewes (oerlis) 18 aug 2022, 16.21 (CEST)

https://fy.wikipedia.org/wiki/Oerlis:Grutte Priis Formule 1 fan Japan 2011


Oerlis:Vocal Roses

Goeie. Wy binne altyd bliid as der wer in nije meidogger bykomt. Mar dit stikje hat al wat tûkelteammen. Yn it foarste plak dit: soene jo oan 'e troch jo skreaune nije artikels ek kategoryen tafoegje wolle? Dy komme hielendal ûnderoan de side te stean. Yn dit gefal binne bygelyks de kategoryen Fryske popgroep en Aldemardum fan tapassing. (Ik haw se der no al even by set.)
Fierders kin it sa net ta mei de tekst fan it artikel. Jo hawwe dy blykber suver wurd foar wurd oernommen fan in Faceboekside, en op 'e webside fan dit trio (https://vocalroses.nl/) lês ik frijwol itselde, mar dan yn it Nederlânsk. Dat moat al oars, want dit artikel is sa net ensyklopedysk. Fanôf it reltsje "... binne te boeken mei drummer!" is it yn prinsipe in ferkeappraatsje. Jo meie dizze tekst bêst as boarne brûke, mar dan moatte jo der al in rinnend ensyklopedysk artikel fan meitsje en alle reklame der út wjudzje. Ieneach fan 'e Esk (oerlis) 23 aug 2022, 00.03 (CEST)


Oerlis:Dick van Zanten

Te min ynhâld, dy't boppedat net strykt mei nl:. Drewes (oerlis) 24 aug 2022, 19.16 (CEST)

Dat er op It Hearrenfean berne is, wurdt yn elts gefal net neamd (of miskien net mear neamd) yn 'e iennichste boarne dy't hjir oanjûn stiet. Dêrom haw ik dat mar út 'e tekst skrast en it berteplak fan nl: oernommen. Mei-iens plak en datum fan ferstjerren ek oernommen. Dat de side te min ynhâld hat, is wier, mar dat kin ienfâldich ferholpen wurde troch mear ynfo fan nl: oer te nimmen. Binne dêr leafhawwers foar? Oars mei de side om my ek wol fuort. Ieneach fan 'e Esk (oerlis) 25 aug 2022, 02.10 (CEST)


Goeie. kaam mei te min benzine oer de finish fan de kwalifikaasje. Dit begryp ik net. Drewes (oerlis) 28 aug 2022, 18.32 (CEST)

ha der no "hie te min brânstof oer yn syn tank oan it ein fan de tredde kwalifikaasje omgong." fan makke. Sa better? FreyaSport (oerlis) 28 aug 2022, 18.39 (CEST)

https://fy.wikipedia.org/wiki/Oerlis:Grutte Priis Formule 1 fan Abû Dabi 2012


Oerlis:Eelco Schaafsma

Goeiemiddei, @Drewes @Kneppelfreed @Ieneach fan 'e Esk
Fannemiddei nei it pleatsen van in Ynfoboks waart ik der troch @Robotje op wiist dat immen de namme fan Eelco Schaafsma mooglik ferfryske hat. Mar wat is no de krekte namme fan dizze politikus. Ik ha it idee dat it Eelco wêze moat.
Soe ien fan jimme hjir ek efkes nei sjen kinne?
FreyaSport (oerlis) 31 aug 2022, 16.47 (CEST)

Klear Drewes (oerlis) 31 aug 2022, 17.24 (CEST)

:Volgens het geboorteregister heet hij officieel Eelko (zie ) maar in andere registers lijkt Eelco vaker voor te komen. Beide vermelden lijkt me wenselijk maar ik weet niet wat hier op de Friese Wikipedia gangbaar is. De situatie waarbij de titel van het artikel Eelco Schaafsma is terwijl in de rest van het artikel alleen maar Eelko Schaafsma wordt gebruikt verbaasde me. Vandaar mijn vraag aan FreyaSport op diens overlegpagina. - Robotje (oerlis) 31 aug 2022, 17.33 (CEST)


Oerlis:List fan plakken yn Grinslân

Goeie. Poerbêst dat jo sa'n list oanmeitsje, mar dan moatte jo de alfabetisearring ek even goed dwaan. No steane der troch ferfrysking fan nammen plakken dy't mei F begjinne ûnder de V en plakken dy't mei in S begjinne ûnder de Z. Sa binne se yn dizze list net werom te finen. Ieneach fan 'e Esk (oerlis) 4 sep 2022, 22.40 (CEST)

Klopt hie ik ek by de oanpassing skreaun Anoniem-NOF (oerlis) 6 sep 2022, 19.43 (CEST)

https://fy.wikipedia.org/wiki/Oerlis:List fan plakken yn Grinslân


Oerlis:Marianetrôch

Moat dizze side net "Marianatrôch" hjitte? Frysker jout "trôch" foar nl "trog". Kneppelfreed (oerlis) 11 sep 2022, 07.57 (CEST)

Nee  In trôch is in fuorbak foar bargen. Sjoch Frysker Drewes (oerlis) 11 sep 2022, 17.05 (CEST)
Hoi  as ik "troch" yntyp by Frysker krij ik dit:
*1 fan in punt oan 'e iene kant fan in romte, massa, stof of foarwerp nei in punt oan 'e oare kant dêrfan, sa, dat de wei dêrbinnen leit
*2 fan in punt yn in romte, massa of stof nei in oar punt dêryn, wêrby't it giet om de beweging of de wjerstân dy't ûnderfûn wurdt
*3 fan 'e iene kant fan in iepening of trochgong nei de oare kant
*4 fan it iene punt yn 'e tiid, in barren of ûntjouwing nei it oare, yn 'e rin fan
*5 om in ferminging oan te tsjutten
*6 om in saak of persoan as oarsaak, middel of reden oan te tsjutten fan
As ik "trôch" yntyp krij ik dit:
* rjochthoekige, ûndjippe foerbak, fan boppen wider as fan ûnderen
*2 fiskbun
*3 geology ploaide delling, yn earder tiden foarme fan in gletsjer
*4 skelwurd smoarch persoan baarch griemer heiden

Goeie. Hjir wurdt in ploaide delling ûnder de see bedoeld. Liket my dúdlik: it moat "trôch" wêze. In wurd kin mear as ien betsjutting hawwe, dat de bargen komme hoe dan ek net oan it krapperein. :-) Ieneach fan 'e Esk (oerlis) 12 sep 2022, 00.14 (CEST)


Oerlis:Willem Hageman

Goeie. Ik ha in boarne oan jo stikje taheakke. Lemmas sûnder boarne hawwe neat te betsjutten. Groetnis Drewes (oerlis) 15 sep 2022, 18.09 (CEST)

Myn eksúzes, en tige tank foar it taheakjen fan de boarne. It gie net alhiel goed fan 'e middei.

Ik haw twa kear nedich hân om dit stikje te skriuwen, krekt op it stuit dat ik op publisearjen drukke soe die bliken dat ik op ien of oare wize ôfmeld rekke wie. En it hat dernei even duorre, en in hiel soad flater meldingen en fuortsmieten koekjes fierder, foardat ik werom ynlogd wie. By it twadde besykjen fan dit artikel blykber de boarne fergetten ta te heakjen.

FreyaSport (oerlis) 15 sep 2022, 18.17 (CEST)


Oerlis:Krasnodar (kraj)

en alle oaren. De Gouden Horde wurdt yn in soad artikels neamd, mar horde is gjin Frysk. Sjoch Frysker. Drewes (oerlis) 17 sep 2022, 19.34 (CEST)

It tichtste by yn it Frysk komt "kliber" of "heap". Neffens de Frânsktalige wiki is it wurd "horde" út it Mongoalsk wei ûntliend yn in protte talen. Kneppelfreed (oerlis) 17 sep 2022, 20.23 (CEST)

:Ik bin foar 'heap'. Drewes (oerlis) 17 sep 2022, 20.27 (CEST)

::Ja, de Gouden Heap leit wol lekker yn it gehoar, en we hawwe ek de Swarte Heap. Litte we dat mar dwaan. Ieneach fan 'e Esk (oerlis) 18 sep 2022, 01.51 (CEST)

:::Om my bêst, mar oare besibbe talen brûke allegear it (lien)wurd 'horde(n)'. En ik wyt dat soks gjin reden hoecht te wêzen om it wurd dan ek mar te brûken, mar dan komme wy wer op dy ivige diskusje oer de ferfrysking fan nammen. Fan my mei der 'heap' brûkt wurde, mar dat betsjut 'hope' en alhoewol't ik it mei Ieneach iens bin dat soks hiel goed bekt en faaks deselde gefoelens opropt as by de Swarte Heap, freegje ik my ôf oft 'Gouden Heap' yn dit gefal de lading dekt.--RomkeHoekstra (oerlis) 18 sep 2022, 08.48 (CEST)
Romke hat in punt, dochs ik ek bin foar "heap". De oare talen hawwe it wurd "horde" oernaam, ek yn harren taalgebrûk en dus net allinnich yn ferbining mei de "Gouden Horde/Heap. Horde komt ienfâldichwei net yn it Frysk wurdboek foar, dus dan is it baas en brûk it gaadlike wurd dêrfoar. --Kneppelfreed (oerlis) 20 sep 2022, 04.56 (CEST)


Oerlis:Air France (band)

Dizze band had nog gjin albums útbrocht.
Alline mar EP's en dat is eins al wat meager foar in bûtenlânske band se ha ek de Nederlânske top100 en de Top40 net helle.
Wat my betreft leuk foar de Sweedske Wikipedia, mar noch net genôch foar de Fryske Wikipedy.
FreyaSport (oerlis) 17 sep 2022, 21.54 (CEST)

Jo soene it eventueel oanfolje kinne út it Ingelsktalige lemma wei, mar ik wol jo ek gjin wurk opkringe. As nimmen der nocht oan hat kin it om my wol fuort. Kneppelfreed (oerlis) 17 sep 2022, 22.10 (CEST)

:Ik kin it artikel al oanfolle, mar dan groeit it allinne mar yn folume en net oan ynhâld. Dêr dizze band ek net mear bestiet en die hit as studio-album der ek net mear komme sil. FreyaSport (oerlis) 18 sep 2022, 08.13 (CEST)


Oerlis:Burebista

Goeie. Soene jo efkes nei de kategory, sjen wolle? Drewes (oerlis) 23 sep 2022, 19.06 (CEST)

: Ek goeie. Foar de bakker. Ieneach fan 'e Esk (oerlis) 24 sep 2022, 00.54 (CEST)


Oerlis:Liereliet

Mar Liereliet is ek nog steeds de namme van dit jierlikse Seelieten-festival yn Warkum: Home | Liereliet [Wybe van der Wal]
2A02:A461:3825:1:51BC:FB94:910B:B176 25 sep 2022, 00.41 (CEST)


Meidogger oerlis:Qoqjan

Hi, I am reaching out to you in English, because I don't know which language you use. It's nice you want to contribute to the Frisian wikipedia, but your articles you just made are most likely machine translations which results in very bad Frisian. I request you not to keep doing this, because it requires a lot of work from us because we have to basically re-write the whole article and since we are only a small group of active participants we might have to delete those articles. Sincerely Kneppelfreed (oerlis) 26 sep 2022, 09.32 (CEST)


Oerlis:Paul Grijpma

Goeie. Ik mis de boarne(n) by it artikel. Drewes (oerlis) 2 okt 2022, 17.46 (CEST)

Goeie. Jo meie foar boarnen ek gewoan ferwize nei in oare Wikipedia, hear. Bgl. de Nederlânske of de Ingelske. Ik set ûnderoan in artikel altyd de tekst:

Dat skeelt in bealchfol wurk, oars binne je faak hast like lang mei de referinsjes oan 'e gong as mei de eigentlike tekst. Ieneach fan 'e Esk (oerlis) 3 okt 2022, 00.45 (CEST)


Goeie middei. Wat is received a three-place grid penalty for failing to adequately slow down for a red flag during free practice? Drewes (oerlis) 7 okt 2022, 15.44 (CEST)

Ah knudde, fergetten oer te setten. Sil it hjoed sa rap as mooglik noch oersette. FreyaSport (oerlis) 7 okt 2022, 15.58 (CEST)

https://fy.wikipedia.org/wiki/Oerlis:Grutte Priis Formule 1 fan Austraalje 2018


Oerlis:Niederbergheim

@Kneppelfreed, Jo ha aardig doel oer koördinaten, ik doch blykber wat net goed by de koördinaten. Ik krij in flatermelding kategory, ûnderoan de side. Wikipedy:Siden mei net krekte koördinatelabels.
FreyaSport (oerlis) 7 okt 2022, 18.40 (CEST)

Goeie @Kneppelfreed Ik ha it oplost, betocht ynienen dat die O in E wêze moast. FreyaSport (oerlis) 7 okt 2022, 19.25 (CEST)

:Moai, bêst genôch. Ja it binne soms lytse dinkjes dy't boel net wurkje litte wolle. Kneppelfreed (oerlis) 7 okt 2022, 20.45 (CEST)


Oerlis:Slovinsysk

Goeie. Jo skriuwe yn dit artikel de taal mei in s (Slovinsysk), mar de sprekkers mei in z (Slovinzen). Dat liket my ynkonsekwint ta; it sil of beide mei in s of beide mei in z moatte. Ik tink dat jo mei "Slovinzen" op it juste spoar sitte, want neffens it wurdboek is it meartal fan "tendins" ek "tendinzen" mei in Z. Ieneach fan 'e Esk (oerlis) 9 okt 2022, 15.34 (CEST)


Oerlis:Gerard Heymans

Dit is in oersetting fan de Nederlânske side dy 't ik werskreaun haw. Ik haw gebrûk makke fan de oersetter fan Frysker. Dêrnei haw ik de oersetting kontrolearre en oanpast. REGIW (oerlis) 22 okt 2022, 14.54 (CEST)


Oerlis:Holland (skip út 1951)

804 minsken op in sleepboat? Drewes (oerlis) 24 okt 2022, 16.30 (CEST)

Ja de webside fan de Stichting Zeesleepboot Holland, fermeld 804 minsken. zeesleepbootholland.nl technische gegevens fanôf dat de sleepboat as museumskip is meie der noch mar 100 minsken op neffens dizze ynformaasje. Ha ek foto's sjoen dêr't dizze boat mar ek fan oare Doeksen boaten dat se ek echt grôtfol drukt waarden. FreyaSport (oerlis) 24 okt 2022, 16.35 (CEST)

https://fy.wikipedia.org/wiki/Oerlis:Holland (skip út 1951)


Meidogger oerlis:SGrabarczuk (WMF)

Hello. We need your help with the new skin that has been introduced on our Wikipedia.
*Since the implementation of the new skin the edges around most of our infoboxes have disappeared. It's not all infoboxes, only the generic/universal ones using the :Berjocht:Ynfoboks generyk template. For instance here and here, but not here. I do not know enough of this stuff to solve it. Could you please fix it for us or direct us to someone who can?
*Also, it is unclear to us how we can attach new pages in our Wikipedia to a Wikidata item in the new skin. Could you please explain to us how that works now?
Ieneach fan 'e Esk (oerlis) 29 okt 2022, 00.23 (CEST)

@Ieneach fan 'e Esk, hello, I'm sorry for replying late. You've made some edits to this template. Does it work now? I don't know how this could have been connected to the change of the skin; I mean, templates are supposed to work the same across all the skins. Regarding connecting pages to Wikidata, I think you might have found it by now, but in any case - the link is in the menu on the left, in the Tools section ("Edit interlanguage links"). Our colleagues responsible for the language-related things, like interwiki and translations, have a discussion on what to do with this link. SGrabarczuk (WMF) (oerlis) 10 nov 2022, 03.58 (CET)

: Hello. Yes, the problems with the disappearing edges around the infoboxes I solved myself through trial and error. It really was connected to the new skin, because we never had any problems with it in the old layout and still didn't when you introduced the new skin, but in the new skin itself, they didn't show. The template read: {| class="toccolours vatop infobox" cellpadding="1" cellspacing="1" style="float:right; clear:right; width:px; padding:0px; margin:0px 0px 1em 1em; font-size:85%;" Like I said, with this we never hat any problems with edges in the old layout. I replaced this with:{| class="toccolours vatop infobox" cellpadding="1" cellspacing="1" style="float:right; clear:right; width:px; padding:0px; border:1px solid #aaaaaa; font-size:85%;" which returned the edges to the infoboxes in the new skin. I later reinserted a piece of code (margin-left:0.5em; margin-bottom:0.5em;) to get a little more clearance around the edges.

:About the other thing: Yes, we found the interlanguage link in the lefthand sidebar, but the only thing it does is open the "Create a new Item" form in Wikidata. You can't use it to link a new Wikipedia page to an item that already exists in Wikidata, so it's pretty useless. The onely way to link new pages to Wikidata items is, as far as I can see, to physically go to Wikidata, look up the item you need to link the new page to, and enter it there. Which is a giant step back to the way it was in, like, 2015. We haven't had to actually visit Wikidata to link up new pages for years. Ieneach fan 'e Esk (oerlis) 10 nov 2022, 11.53 (CET)

:::/ I'll ask my team mates - both problems should not be happening. Regarding the templates, I just don't know how the skin could misinterpret templates' code, it shouldn't work that way. Regarding interwiki, I've heard about this problem a long time ago, believed it was resolved, no one mentioned this for a long time... that's odd. Well, I'll ask. Thank you @Ieneach fan 'e Esk for reporting these problems. SGrabarczuk (WMF) (oerlis) 10 nov 2022, 15.21 (CET)

::: I need to amend my complaint. I experimented a bit more after what you said. It turns out that if you're logged in using the new skin, the interlanguage linker works as it should. Because I made the old skin my default, I had only tried it before when I was logged out. So, for anonymus users what I wrote above is still valid. Isn't that strange? Surely it should work the same for all users. Ieneach fan 'e Esk (oerlis) 10 nov 2022, 15.53 (CET)

Problems arising from implementation new skin


Berjocht oerlis:Posysjekaart Illinois

Dei @Ieneach fan 'e Esk, ik bin tige bliid dat jo sa'n niget mei de posysjekaarten hawwe. Ien dinkje noch. Soene jo nei't jo in posysjekaart oanmakke hawwe, se ek mei oare wiki's te keppeljen. Dat kin bygelyks mei de ingelske module:location map/data/Huppeldepup; dútske vorlage:Positionskarte Huppeldepup of de nederlânske sjabloon:positiekaart Huppeldepup. Gr. Kneppelfreed (oerlis) 31 okt 2022, 21.26 (CET)

Goeie. Ik hoopje der tenei om te tinken. En hoe moatte we oan mei dy aparte reliëfkaarten? Dy mar gewoan gewurde litte? Ieneach fan 'e Esk (oerlis) 31 okt 2022, 21.32 (CET)

:Goeie, tankewol. Ja ik soe dy aprte reliëfkaarten mar moai gewurde litte, mochten we ea ris útfine dy te brûken. Kneppelfreed (oerlis) 31 okt 2022, 21.43 (CET)


Oerlis:Alta

Lju yn't read, dêr't wy dus gjin artikel oer hawwe, hoege om my eins net neamd te wurden ûnder 'berne yn'. Yn it ferline haw ik my dêr ek oan bekweadige, mar wat foar doel hat dat? Drewes (oerlis) 5 nov 2022, 17.45 (CET)

Dêr ha jo eins al gelyk yn. Ik ha my ek al beheind ta sporters dy't ynternasjonaal e.d. aktyf binne, mar jo ha gelyk hoe grut is de kâns dat we der ea in artikel oer harren skriuwe sille. FreyaSport (oerlis) 5 nov 2022, 17.56 (CET)


Goeie. Sjoch, hjir hie ik it juster oer. Dizze posysjekaart jout gjin posysje oan om't jo der "E" stean hawwe, wylst de noardwestpunt fan Spanje westlik fan Greenwich leit, dus moat it "W" wêze. Ik tink, ik sil it even tsjin jo sizze, net om skoalmasterich te dwaan, mar gewoan om't dit in goed foarbyld is fan hoe't ien letter ferskil de boel yn 'e bulten jeie kin. It komt o sa sekuer mei dy posysjekaarten. Ieneach fan 'e Esk (oerlis) 5 nov 2022, 21.40 (CET)

Ja tanke Ieneach. Ik hie justerjûn al sjoen dat it baltsje earne yn 'e see dreau, mar hie gjin nocht mear om der mei om te griemen. Bin net al te fit (corona) en tocht moarn is der wol wer in dei. Mar ik ha it yntusken oanpast en de knikker stiet dêr't er stean moat. Bedankt yn alle gefallen!--RomkeHoekstra (oerlis) 6 nov 2022, 08.29 (CET)

: Bêst genôch. En betterskip tawinske! Ieneach fan 'e Esk (oerlis) 6 nov 2022, 13.00 (CET)

::Danke. RomkeHoekstra (oerlis) 6 nov 2022, 13.40 (CET)

https://fy.wikipedia.org/wiki/Oerlis:Katedraal fan Santiago de Compostela


Oerlis:Steaftsjerke

Goeiemoarn @Drewes, @Ieneach fan 'e Esk, @RomkeHoekstra @Kneppelfreed, Ik twifelje in bytsje oer de stavering. moat it al Steaftsjerke wêze of dochs Staafstsjerke. Sawol it wurdboek as Frysker jouwe gjin útslútsel, dat ik bin earst mar útgien fan de hjir op Wikipedy al oanwêzige stavering.
FreyaSport (oerlis) 6 nov 2022, 11.49 (CET)

Op wiki sjoch ik sawol steaf- as staaftsjerke; it soe ek stêftsjerke wêze kinne. Yn it Dútsk komt as fariant ek 'masttsjerke' foar, fanwegen de sintrale 'mast' (of 'stêf'). Ik ha der sels yn it lemma oer de Steaftsjerke fan Vang der doe mar steaftsjerke fan makke, mar oft dat geef Frysk is wyt ik net. RomkeHoekstra (oerlis) 6 nov 2022, 12.38 (CET)

: Dizze tsjerke is makke fan houten latsjes, wat yn it Hollânsk "duigen" hjitte as se brûkt wurde foar in tûne. As je yn it wurdboek Ned.-Frysk op "duig" sykje, is de fertaling "stêf, steaf". Persoanlik soe ik "steaf" brûke, mei't in "stêf" foar myn gefoel mear in lange stôk is dy't je yn 'e hân hâlde, lykas de stêf fan Sinteklaas. Dus wat my oangiet, moai sa litte. Ieneach fan 'e Esk (oerlis) 6 nov 2022, 12.57 (CET)

::@Kneppelfreed, @Drewes, @Ieneach fan 'e Esk en @RomkeHoekstra dan lit ik it ynearsten sa. FreyaSport (oerlis) 6 nov 2022, 13.48 (CET)

:::Ja, moai sa litte. Kneppelfreed (oerlis) 6 nov 2022, 19.21 (CET)


Oerlis:Moskou

Dei @RomkeHoekstra, moaie útwreiding op dizze side. Soene jo nochris even nei de tabel en it kaartsje oer de bestjoerlike yndieling fan Moskou sjen wolle, want ik tink net dat dy oerienkomme. Gr. Kneppelfreed (oerlis) 7 nov 2022, 08.15 (CET)

Skerp fan jo. Ik hie de tabel sa oernommen fan it Afrikaanske lemma en der in ferkeard kaartsje by set. Sleau dat ik net kontrolearre haw. It haw it yntusken oanpast en fuort ek de aktuele ynwennertallen der mar by opsocht. Dan binne wy der ynearsten wer fan ôf. RomkeHoekstra (oerlis) 7 nov 2022, 12.55 (CET)

:Bêst genôch! It oerkomt ús allegear wol :-) Kneppelfreed (oerlis) 7 nov 2022, 15.38 (CET)


Berjocht oerlis:Posysjekaart Agder

Goeiemiddei @Ieneach fan 'e Esk, @Kneppelfreed, krekt dizze posysjekaart oanmakke oan de hân fan NL en DE mar de oanwizers likje noch net alhiel op it rjochte plak te bedarjen. FreyaSport (oerlis) 7 nov 2022, 14.09 (CET)

De koördinaten fan nl: lykje net te dogen. Sjoch ris nei it ferskil tusken :nl:Fevik en :en:Fevik. Ik sil sjen oft ik de koördinaten fan en: oernimme kin. Ieneach fan 'e Esk (oerlis) 7 nov 2022, 14.29 (CET)

:Ja. Dat wie it probleem. Oplost. Ieneach fan 'e Esk (oerlis) 7 nov 2022, 14.37 (CET)

::Tige tank @Ieneach fan 'e Esk. Hie al sjoen dat der in ferskil wie tusken de Dútske en Nederlâmske ferzje, mar by beide itselde risseltaat. Moai dat de Ingelske ferzje de oplossing brocht. FreyaSport (oerlis) 7 nov 2022, 14.51 (CET)

Sa te sjen is it oplost. Kneppelfreed (oerlis) 7 nov 2022, 15.40 (CET)


Oerlis:Iepenbier akwarium

Pylroch? Drewes (oerlis) 13 nov 2022, 22.58 (CET)

Sa stiet it yn it Ned.-Fr. Wurdboek, s. 565. Ieneach fan 'e Esk (oerlis) 13 nov 2022, 23.01 (CET)


Oerlis:Immolation (band)

Goeie. De folgjende sin begryp ik net: De trije yn New York wenjende bandleden makken jierrenlang in 14 - oeren duorjende reis om te oefenjen. Se stopten mei dat tiidrôvjende en yntinsive repetesjeplak... Drewes (oerlis) 14 nov 2022, 16.33 (CET)

It koste de bandleden in protte tiid en energy om fan út New York nei Cleveland te reizigjen, foar in pear oerkes repetearjen. FreyaSport (oerlis) 15 nov 2022, 17.15 (CET)


Oerlis:St. Lawrence (eilân)

Wêrom hjit de man gjin "seent lâ-runs"? Ik sjoch sa gau net wêr't de keppeling nei Laurentius fan Rome stiet, mar ik soe net witte wêrom der in "o" yn sein wurde moat. Mysha (oerlis) Mysha (oerlis) 16 nov 2022, 15.34 (CET)

Dat makket dochs hielendal neat út? It is gewoan om 'e útspraak oan te jaan foar lju dy't it Ynternasjonaal Fonetysk Alfabet net lêze kinne, en â en ô wurde persiis itselde útsprutsen. Ieneach fan 'e Esk (oerlis) 16 nov 2022, 23.03 (CET)

: Foar lju dy't it Ynternasjonaal Fonetysk Alfabet net lêze kinne makket it dochs krekt AL út. Dan wolle wy dy dochs net troch dy lûdferoaring hinne stjoere om te sjen at hja út harsels útfine dat it der net wier oars troch wurdt. Mysha (oerlis)

:: Mar der is hielendal gjin lûdferoaring. It is deselde klank. As minsken dat net witte, wol ik net leauwe dat se sa'n artikel op 'e Wikipedy überhaupt lêze kinne. Ieneach fan 'e Esk (oerlis) 17 nov 2022, 23.31 (CET)

:::Krekt mar dat sjocht de lêzer, dy't gjin YFA kin, net. Alteast, net oant er betinkt dat dat "Lawrence" yn it Ingelsk mei in "a" skreaun wurdt, mar dat it hjir like goed/min mei in "o" skreaun wurde koe, wat dan wer sein wurdt as "a". Is it dan net better en gean foarby oan dat paad by Dokkum om en haw it net oer "o"? Mysha (oerlis) Mysha (oerlis) 18 nov 2022, 11.25 (CET)

::::Ik krij sa stadichoan it gefoel dat wy byinoar lâns prate. It YFA is dit stikje: [se:nt 'lɔ:ɹəns]. Dat kin net oars skreaun wurde om't de lettertekens fan it YFA fêst steane. Dit stikje: "seent lô-runs", is gewoan de klank fan 'e namme útskreaun yn Fryske letters mei deselde fonetyske wearde as de Ingelske útspraak. It hiele punt oan fonetysk útskreaune wurden is dat dy dan net mear ferkeard útsprutsen wurde kinne. De ô en de â binne deselde klank yn it Frysk, dus de útspraak is itselde. Stavering hat hjir neat mei te krijen. Ieneach fan 'e Esk (oerlis) 19 nov 2022, 18.20 (CET)


Oerlis:Klimaatbosk

Ik wit net wa sein het dat it persys 50 boskjes wêze moatte. (Moat "klimaatbosk" net oer sa'n grut kompensaasjebosk wêze en "klimaatboskje" foar it symboalboskje dat it oantsjut?)
Mar wat ik freegje woe: Wa dat ek sein hat, hat dy al dy boskjes yn de tuskentiid net plante? En at wy witte dat der ien by it stasjon fan Ljouwert is, witte wy dan net wêr at dy oare 49 binne? Mysha (oerlis) Mysha (oerlis) 16 nov 2022, 16.08 (CET)


Oerlis:Bargermeer

Is dit in "Mar" ( wetterplasse) as in "Mear" (skieding)? Mysha (oerlis) 17 nov 2022, 08.45 (CET)

De tekst seit 'mar', mar dat hoecht om my gjin 'meer' te wurden. Drewes (oerlis) 17 nov 2022, 16.28 (CET)
Dizze side giet oer it yndustryerrein by Emmen dy't as offisjele namme "Bargermeer" hat. Hy is neamd nei de eardere mar dy't Bargermeer hiet. In eventuele side oer de eardere mar hie wol "Bargermar" hjitte kind, mar dit giet opm in offisjele plaknamme, dêr't we in pear jier ferlyn ôfsprutsen hiene dat wannear't dy gjin tradisjonele Fryske namme bûten de Wikipedy om hawwe, wy de offisjele namme brûke soene.--Kneppelfreed (oerlis) 18 nov 2022, 17.24 (CET)


Oerlis:Anna Gimbrère

Gimbrère is fan Frânsk komôf. Tsja, mar hoefolle generaasjes werom witte wy net. Soe se har sels noch Frânsk-etnysk fiele? Drewes (oerlis) 17 nov 2022, 16.45 (CET)

:Wit ik net. Ik krige út it ynterview yn Trouw it idee dat it noch net sa lang lyn wie en dat har heit of har pake hjirhinne emigrearre wie. As it tsien generaasjes tebek wie, liket it my stuch dat se noch wit dat it paraplumakkers wiene. Ieneach fan 'e Esk (oerlis) 17 nov 2022, 23.48 (CET)


Meidogger oerlis:Sourav Bapuli

I am writing to you in English, because I don't know what language you communicate with. I saw yo made an edit on this page, but I reversed it. Then you reversed my edit again so I ended up protected this page for now. I ask you for next time please discuss this before making any changes. Sincerely, Kneppelfreed (oerlis) 19 nov 2022, 18.04 (CET)


Berjocht oerlis:NLf

Is dit berjocht net dûbeld mei Berjocht:NEDf?
@Kneppelfreed, Wat is it ferskil tusken NLf en NEDf?
FreyaSport (oerlis) 19 nov 2022, 20.31 (CET)

Hoi @FreyaSport, ja it is in dûbelden ien. Ik wist net dat NEDf bestie, dus hie ik NLf lêsten oanmakke. Dus beide kinne brûkt wurde. Kneppelfreed (oerlis) 19 nov 2022, 21.21 (CET)

:@Kneppelfreed Dat kin ris in kear barre. Der is in list dêr't dizze flaggen op steane.

:Die kinne jo fine ûnder Wikipedy:List fan berjochten Flagge mei Lân-oantsjutting, der is ek noch in list fan flaggen mei nasjonaliteitsoantsjutting. Wikipedy:List fan berjochten Flagge mei Nasjonaliteit-oantsjutting.

:FreyaSport (oerlis) 19 nov 2022, 21.31 (CET)

::Hartstikke moai. Ik wist net dat der sa'n list bestie, mar dat sil tige helpe. Tige tank. Kneppelfreed (oerlis) 19 nov 2022, 21.59 (CET)
 Goeie. Ik haw dizze list en noch in pear oaren omneamd ta "Wikipedy:List fan huppeldepup". Sokke listen haw ik hielendal neat op tsjin (krektoarsom), mar it binne ynterne helpmiddels dy't net bedoeld binne foar algemiene 'konsumpsje' troch de lêzers fan 'e Wikipedy. Troch "Wikipedy:" foar de titel te setten, bliuwt sok spul moai efter de skermen. Mei in titel dy't begjint mei "List fan ..." beskôget it systeem it as in gewoan artikel. As lêzers dan op 'e link "Samar in side" klikke (fuort ûnder "Koartlyn feroare"), kinne se der sa'n list foar krije. Dat is net de bedoeling, liket my. Dat, sadwaande.
Ik haw de âlde nammen fan 'e listen fuortsmiten, mar pas nei't ik alle keppelings omset hie nei de nije namme. Dêrfandinne dat ik ek op jo kladblok west haw, FreyaSport. Dêr hâlde jo net fan, skriuwe jo boppe-oan de side, mar dit wie even út goederbêst. Ieneach fan 'e Esk (oerlis) 19 nov 2022, 22.49 (CET)


Meidogger oerlis:37.10.239.91

* Almudena-katedraal, Drewes (oerlis) 20 nov 2022, 17.48 (CET)


@Kneppelfreed, @Ieneach fan 'e Esk,De foarige en de folgjende edysjes komme net goed tefoarskyn yn de ynfoboks.
Yn in besykjen it euvel op te lossen ha ik in stikje fan de ynfoboks sportevenemint oernaam yn dizze ynfoboks mar no komt allinne de folgjende edysje tefoarskyn. FreyaSport (oerlis) 22 nov 2022, 08.40 (CET)

@Kneppelfreed @Ieneach fan 'e Esk it euvel is yntusken fûn. FreyaSport (oerlis) 22 nov 2022, 15.29 (CET)

:@FreyaSport, bêst genôch! Kneppelfreed (oerlis) 22 nov 2022, 18.11 (CET), Ieneach fan 'e Esk (oerlis) 23 nov 2022, 01.50 (CET)

https://fy.wikipedia.org/wiki/Berjocht oerlis:Ynfoboks ynternasjonale fuotbalkompetysje


Berjocht oerlis:Aktueelsport

@Ieneach fan 'e Esk,dit berjocht is syn noch rantsje noch kwyt. FreyaSport (oerlis) 22 nov 2022, 09.56 (CET)

Ik haw de râne ferfongen. Sa soe it goed wêze moatte. Ieneach fan 'e Esk (oerlis) 23 nov 2022, 01.52 (CET)


Oerlis:Aprilgrap

Nee, krekt oarsom. Ik kom net út Belzelân, dat om my is in "Hollanner" immen dy't him uteret yn de Rykstaal dy't oan de westkust praat wurdt. Hawwe we dêr in oar wurd foar? Mysha (oerlis) Mysha (oerlis) 23 nov 2022, 09.57 (CET)


Oerlis:Cochem (Verbandsgemeinde)

At wy in side hawwe oer Cochem (Verbandsgemeinde), giet dy dan oer Cochem? Of moat it fral gean oer hoe Rynlân-Palts in bysûndere opdieling fan funksjes hat dy wy op Verbandsgemeinde net kwyt koenen? Mysha (oerlis)
Ik haw hjoed in min sin om't der tefolle CO2 yn it lokaal is. Dat, nim my net te kwea ôf dat ik wat koart troch de bocht bin. En fansels, fiel jo frij en jou bettere fynsten as wat wy hjir net hawwe tsjin de CO2. Mysha (oerlis) Mysha (oerlis) 24 nov 2022, 12.02 (CET)


Oerlis:Rekreaasjepark

Mei in rekreassjepark wurd faaks net itselde oantsjúten as mei in rekreasjegebiet.
In rekreasjepark is faaks in plak dêr't minsken op fakânsje binne, en de kar hawwe út Bungalows, Kampearplakken en soksoarte, En harren fermeitsje kinne yn in restaurant, swimbad, bowlingbaan en sa.
In rekreasjegebiet is faaks in park dêr't minsken kuierje, sporte, in hapke ite kinne en dêr't eveneminten plak ha kinne. FreyaSport (oerlis) 24 nov 2022, 16.54 (CET)


Oerlis:Santos

"It is stifte yn 1546"? Wat is der doe stifte? Dat "It" is in weromferwizing, mar dan moat der al eat wêze dêr't mei "it" nei ferwiisd wurde kin. Mysha (oerlis) Mysha (oerlis) 25 nov 2022, 14.18 (CET)


Oerlis:Edo van Tetterode

@Mysha Miskien dat ik jo helpe kin. wat wolle jo lofts ha?  FreyaSport (oerlis) 25 nov 2022, 15.48 (CET)

Nee, sjoch:

Dat <-- is "left".

Mar:

Mei --> "lofts" wurket it net.

Mar ik wit net wêrom net. Mysha (oerlis) 28 nov 2022, 15.58 (CET)

:@Mysha Foar safier ik wit wurkje allinne, de Ingelsktalige koades left en right. FreyaSport (oerlis) 28 nov 2022, 16.29 (CET)

:: Faaks jildt dat foar ús, mar it Frânsk akseptearret "Gauche", it Dútsk "Links", en it Hollânsk ek "Links". Dat it kin al. Ik wit allinnich net hoe't wy harren freegje kinne hoe't it dien wurdt. Mysha (oerlis)

Goeie, moai dat jo hjir ek weris delkomme. By dit stikje mis ik de boarnefernijing. Drewes (oerlis) 25 nov 2022, 16.22 (CET)

Dat mis ik hielendal net. Ik haw no op sa'n koarte stikje al twa kear freegje moatten of de boarne de tekst noch dekte. Mar hoe ek: dy is der net. It is troch garjen dien; ik soe net sizze kinne wat krekt wêr wei kaam is. Mysha (oerlis)


Oerlis:UEFA Euro 2020

Goeie. Okkerdeis hawwe wy it alris hân oer Europa of Jeropa. Ik wit net mear wêr. Jeropa is net better as Europa. Sjoch Frysker, dêr't Jeropa in archaïsme neamd wurdt. Der is gjin minske mear dy't Jeropa brûkt. Drewes (oerlis) 27 nov 2022, 16.50 (CET)

@Drewes Ik bin trochgien mei Jeropa yn stee fan Europa om't Jeropa op dizze wikipedy mear brûkt wurd as Europa. Net om't ik Jeropa better as moaier fyn dan Europa. FreyaSport (oerlis) 27 nov 2022, 16.54 (CET)


Oerlis:Lân fan Oz

@Mysha ik ha de ynfoboks fiktyf lân tafoege en diels ynfolle en it berjocht plotbedjêr, ik wol jo fierder it wurk net foar de fuotten fuort meane. Mar ik tink dat jo op dizze wize al wer fierder kinne.
FreyaSport (oerlis) 29 nov 2022, 15.02 (CET)

Oh, mean mar wat dy goed liket. At der wat yn it lokaal is kin ik der oeren net by wêze. Mysha (oerlis)


Oerlis:Stasjon Mullum-Hjerbeam

Is der ek in foto dêr't dy peal der simpel net wie? Neffens my is dat ding der letter delsetten, of weromsetten, en it liket dertroch allegear wat drok. Ea wie dit sa'n "iensum stasjon yn it lege lân"; dat komt der hjir eins net sa goed út. Mysha (oerlis) Mysha (oerlis) 30 nov 2022, 09.19 (CET)

Jo koene wol ris gelyk yn ha dat die peal der letter delset, dan al werom set is. as ik dizze ôfbylding út it Frysk Foto Argyf fan 1981 sa besjoch, en fergelykje mei de foto út 2022.

ofbyld desimber 1981 FreyaSport (oerlis) 30 nov 2022, 09.55 (CET)

:Commons hat allinnich de foto út 2022. Drewes (oerlis) 30 nov 2022, 16.37 (CET)


Oerlis:Wrâldkampioenskip fuotbal

(Is de no fierders net ien, dêr't it mêd it net goed docht?)
Ik woe mar sizze: Al dy ferhalen oer wa at de jongste ea wie, en wa de âldste, ensaf. Dêr kin dan simpel by dat it fan (jiertal) wie. Al wy der dan yn fjirtich jier tiid nea mear nei om sjogge, dan noch wie it krekt. En at der ea immen resintere gegevens hat, is it in oanmoedigjen om wat op de Wikipedy te dwaan. Mysha (oerlis) 30 nov 2022, 09.46 (CET)


Meidogger oerlis:98.21.204.139

* NRJ Music Award Drewes (oerlis) 30 nov 2022, 16.33 (CET)


Ofbyld oerlis:Flagge fan de Kry.png

Ik soe sizze: Hja hawwe earne ûnderweis in krekt wat te minne resolúsje brûkt.
Mar it punt is: Is der yndie in flagge foar alle "Cree"/"Krie"? Wat seit Flags of the World der oer? <https://www.crwflags.com/fotw/flags/xa_index.html>. (Oersettings op oanfraach.) Mysha (oerlis) Mysha (oerlis) 1 des 2022, 12.14 (CET)

Wurdt op Flags of the World hjirre neamd as "First Nations flag", dus net spesjaal as de flagge fan 'e Kry, mar wol as brûkt yn Saskatchewan, dat diel útmakket fan it grutte wengebiet fan 'e Kry. Op Commons, dêr't se oars wol tige sekuer binne op boarnen, wurdt er sûnder mear oantsjut as "Cree flag". De webside dêr't nei ferwiisd wurdt, bestiet net mear, mar ik gean derfan út dat dy boarne troch de poartewachters op Commons checkt is doe't de fergriemde ôfbylding fan 'e flagge yn 2013 opladen waard. Ik wit net oft dizze flagge in protte brûkt wurdt, mar hy bestiet wol deeglik. Mocht ik nochris in nije of bettere flagge foar de Kry fine, dan kin ik him altyd noch ferfange. Ieneach fan 'e Esk (oerlis) 1 des 2022, 23.25 (CET)

https://fy.wikipedia.org/wiki/Ofbyld oerlis:Flagge fan de Kry.png


Oerlis:Terkaple

Goeie @Drewes, @Ieneach fan 'e Esk, @Frou Watzema @Kneppelfreed, @Wutsje, @Anoniem-NOF, @FreyaSport. Lykas jim witte seach ik in setsje lyn by ferskillende lemma's oer Ljouwerteradiel dat hiele stikken tekst letterlik út in boek oernommen wiene. Ik kaam fan Muntsjesyl yn Terkaple telâne en no ha'k dy fertinking ek by it lemma oer Terkaple. Der wurdt tige wiidweidich skreaun oer de ûnderwerpen, folle mear as earne oars. Kk ha myn twifels oft it wol yn eigen wurden opskreaun is. It earste diel fan it lemma haw ik yntusken feroare en oanpast en guon stikken tekst by oare lemma's ûnderbrocht. Mar no kaam ik by de Skûtmakkerspôle en woe earst mar eefkes mei jimme oerlizze. Ik kin it net hielendal goed ûnder wurden krije, mar de tekst kriget hjir bytiden Bokwert-eftige trekken (somtiden koe ik it laitsjen net litte). Nei it wel en wee fan de ier 19e-iuwske skûtmakker Tjeerd Douwes van der Meulen it foarbyld út de seksje 'Middenstân om 1930 hinne': "Yn it hûs fan Sander Brink siet in krudenierswinkel dêr’t men ek naaierij - fournituren ferkocht, dan in krudenierswinkel yn it hûs fan Jaap Haasjes, de grientewinkel fan Hoekstra, in krudenierswinkel yn it hûs fan Cor v. Oosterom, bakker Beetstra yn it hûs fan Dirk de Ridder, yn it hûs fan Karel v.d. Kaaden wienen galanteryen/kopkes en pantsjes te keap, yn it hûs fan Sibbele Sikkes wie in krudenierswinkeltsje op’e souder, yn it hûs fan Germ Hooisma wie in krudenierswinkel, op’e Pôle siet in tabakswinkel, yn it hûs fan Piter Bokma wie in krudenierswinkel, yn it hûs fan Tjitske Douma wie in krudenierswinkel, yn it hûs fan Feike Lefferstra wie op’e souder in krudenierswinkeltsje". Oar foarbyld (yn de seksje fan it Kafee Schaafsma): "Hy timmert aardich oan’e dyk, want as je it archyf fan de Leeuwarder Courant neiplúzje, dan sjoch je dat hy as timmerman gewoan syn bedriuw hat en dêr neist it kafee draait". Is dat werklik dien troch de skriuwer, it argyf neiplúzje? Dat wol my net oan, mar los dêrfan: heart soks no yn in ensyklopedy? Ik fyn fan net. Al te grutte lapen oer in spesifyk ûnderdiel kinne boppedat yn aparte lemma's ûnderbrocht wurde. Wolle jimme it ek eefkes trochlêze en dan jimme miening jaan? RomkeHoekstra (oerlis) 3 des 2022, 19.39 (CET)

Goeie Romke. Ik bin it folslein mei jo iens: it is net ensyklopedysk! Al dy nammen fan kleine luyden dy't perfoast net 'lemmaweardich' binne kinne fuort. Jo kinne bygelyks folstean mei: der wiene 6 krudeniers en 2 kafees. Ik soe sizze: set it mes der mar yn. Drewes (oerlis) 3 des 2022, 20.00 (CET)

Ik bin it mei jo en Drewes iens. Set it mes der mar yn. En de tekst oanpasje dêr't it nedich is. Kneppelfreed (oerlis) 3 des 2022, 22.32 (CET)

Dit is it wurk fan Swarte Kees, sjoch ik. Hmm. Ik fermoedzje dat hiele stikken oerskreaun binne fan 'e doarpswebside fan Terkaple, dy't no ter ruste is; it docht my teminsten krekt oan as stikjes fan sa'n webstee. Ik slút my by boppesteande kommentatoaren oan. Der kin in protte fan fuort om der in goed rinnend artikel fan te meitsjen. As jo dy put oanpakke wolle, Romke, dan sjapoo foar jo. Wat Drewes hjirboppe seit oer de nammen fan 'e kleine luyden, hat er gelyk oan. Net ien bûten Terkaple wit wa't dy lju wiene. It hat noch wol in beskate wearde, mar soks is mear wat foar (sjoch, dat bedoel ik) in doarpswebside. Wat my earlik sein mear yrritearre, wiene de neatsizzende tafoegings, lykas by it heechwetter it geëamel oer dat bern it moai fûnen, mar dat de memmen der in hekel oan hiene as se mei dridzige learzens thúskamen. Ek it miny-artikeltsje út de Ljouwerter Krante, dat yn deselde alineä yn syn gehiel yn it Nederlânsk oernommen is, stiet neat fan wearde yn. Dy hiele trêde alineä fan dat stik oer heech wetter kin om my fuort. De twadde alineä fan itselde stik trouwens ek. En yn it stik oer suteljen stiet in hiel sjapiter oer karrehûnen; dat hat noch wol in beskate ensyklopedyske wearde, fyn ik, mar it hat eins hielendal neat mei Terkaple út te stean. Fuort dermei: sêfte hielmasters meitsje stjonkende wûnen. Ieneach fan 'e Esk (oerlis) 4 des 2022, 00.23 (CET)

:Ik bin bliid dat jim der ek sa oer tinke. Ik ha yntusken flink hûsholden en in hiel soad tekst weismiten. It begruttet my al wat om de skriuwer, want dy hat it grif goed bedoeld en somtiden mei der (om my) ek bêst wat anekdoatysk materiaal tusken, mar dit gie fierstente te fier.--RomkeHoekstra (oerlis) 4 des 2022, 12.10 (CET)

::Bin ik it op alle punten mei iens. Moai dat jo hjir tiid en enerzjy yn stekke woene. Ieneach fan 'e Esk (oerlis) 4 des 2022, 23.33 (CET)

::: Ik bin net sa fan it fuortsmiten. Ornaris is wat de lju fuort hawwe wolle net eat dat perfoarst fuort moat, mar mear eat dat op in oare side moat. Mar goed: Ik hie noch opsocht dat dit der wat mei te krijen hie. Sjoch mar at it immen der eat mei kin. Mysha (oerlis)

::::, dat is krekt wat Romke dien hat. Dy hat de ynformaasje fan de moles hjir hinne ferhuze. Fierder stie der in soad ynformaasje yn dy't net ensyklopedy-weardich wie. Dus dat wie oanpast.--Kneppelfreed (oerlis) 5 des 2022, 17.00 (CET)

::::: Ja, mar at der no immen yn de doarpskrante in stikje oer Terkaple skriuwe sil, moat dy dan sels de ynformaasje wer garje dy't wy al fûn hawwe? Dat "ensyklopedy-weardich", dêr haw ik earder op en: fan fernaam hoe't krekte ynformaasje fuortsmiten wie om't immen it net lije koe. Ik woe "ensyklopedy-weardich" graach hiel laach ynstellen, oant wy romte te min hawwe. Lit "ensyklopedy-weardich" foar no mar stean, útsein at wy tinke dat eat net krekt is. En dan noch binne der dingen dy't wy sizze kinne om oan te jouwen dat it alllegear wat oars is. Mysha (oerlis)


Oerlis:Kurling

Der stiet al jierren Sport#Handigenssporten: " Kurling". Berjocht:Tema:Sport/Siden dêr't ferlet fan is stiet dat der ferlet is fan "Kurling". It kin ek net oars, om't wurden yun it Frysk net mei in 'C' begjinne. Sels  seit "Kurling".
Dat ik meitsje de frege side "Kurling" oan. En at ik moandeis werom kom, is er "Curling" fan makke. Is der wier immen dy't tinkt dat der net in 'c' op dit kaaiboerd sit?
CCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCCC
Wa wurdt der no lulk at ik "curling" weromneam ta "Kurling"? Mysha (oerlis) Mysha (oerlis) 5 des 2022, 14.11 (CET)

:Ik bin it mei Mysha iens, Kurling mei in K is moaier. FreyaSport (oerlis) 5 des 2022, 16.04 (CET)

::Ik bin it net mei Mysha iens. Der is net ien dy't "kurling" skriuwt. Ik fyn it healwiis om sokke lienwurden dy't noch mar relatyf koartby út it Ingelsk oernommen binne, te ferfryskjen. It hat nei myn tinken totaal gjin sin. Ek oare Ingelske lienwurden lit men oer it algemien yn it Frysk yn 'e oarspronklike stavering stean. Der binne mar in hantsjefol wêrfan't de ferfryske foarm sa ynboargere is dat dy húsriem wurden is, lykas "kompjûter" en "plestik". "Kurling" is dúdlik net ien fan dat groepke. As hjir lykwols in mearderheid foar de stavering mei in k is, sil ik dêr ek gjin sliep om ferlieze, sa is 't no ek wer net, mar moai is oars. Ieneach fan 'e Esk (oerlis) 7 des 2022, 00.00 (CET)

::: Ik bin it al mei Mysha iens (mar dat is net útsûnderlik). Wy skreaunen "Kurling", it wurdboek, dws. de Frysker skriuwt "Kurling". Sels de Hollânsk-talige "Curling Club Fryslân" (net in wurd nl by, mar goed) skriuwt at hja Frysk brûke oer it "Iepen Fryske Kampioenskip Kurling". Wêrom soenen wy der dan "C-urling" fan meitsje? Mysha (oerlis)

:::: O. No ja, as it bûten de Wikipedy sa brûkt wurdt, dan moat it mar curling mei in k wurde. Ik fyn it net moai, mar dat sil dan wol oan my lizze. Mar dat de Fryske Akademy sa'n Ingelsk wurd ferfrysket, fyn ik no wer typysk. Wurden as "trottoir", "dressoir", "notoir", dy't al folle langer yn it Frysk foarkomme, meie fan 'e FA út noch yn net as "trotwaar", "dreswaar", "notwaar" skreaun wurde, mar dit mei dan wer wol. Watfoar kritearia brûke se dêr eins? Ieneach fan 'e Esk (oerlis) 8 des 2022, 00.14 (CET)

::::: Wy soenen 'e FA freegje kinne watfoar kritearia hja brûke. Mysha (oerlis)

:::::: Ik fermoedzje sterk dat se gjin kritearia hawwe en dat se mar wat dogge. Ieneach fan 'e Esk (oerlis) 14 des 2022, 02.09 (CET)

By it omneamen waard my frege in gean nei at it omneamen earne oars ek goed gongen wie. Mar dat wie net sa. Wat no? Mysha (oerlis) Mysha (oerlis) 13 des 2022, 10.31 (CET)


Oerlis:Sperkhim (pleats)

Ik leau dochs dat dit ferkeard is. Neffens my hat Breeuwsma der noch wenne oant ein jierren 50. Dat earder as dat kin de sate net ôfbrutsen wêze. De mûne al, mar dêr bin ik noch net oanta kaam. Der stie in stoomgemaal yn dy tiid. (Wit net hoenear at dat kaam is.) Mar dat ferhaal fan 1920 is grif om't doe de wyk begûn. Mar dy is der net yn ien kear kaaam. Mysha (oerlis) 5 des 2022, 16.09 (CET)

Ik tink, dy 1920 is doe't de polder opheft is. Mar de mûne hat der noch in skoftke stien. (Moatte wy foar Muonts en Muonts (mole)) in mieskiplik grûnlemma meitsje?) Letter is der stoomgemaal kaam, mar hoe faak at dat brûkt wurde, dat wit ik net krekt. Grif moar der in Sperkhim (polder) komme, om't dat de grûn is: it is ien fan de himpolders. Yn alle gefallen is dat wêrom dat jierren net klopten. Ik haw der no wol in letter jiertal foar, mar fansels net delskreaun dat ik kin it noch net als boarne oandrage. Mysha (oerlis)
Ik haw der "sloopt yn de 20e iuw" fan makke. In aparte trochwizingsside foar muonts liket my net nedich: de manlike kleasterling is fierwei de bekendste en meast brûkte betsjutting. Ik haw dêr boppe-oan in trochwizing nei it type mole set. Ieneach fan 'e Esk (oerlis) 7 des 2022, 00.05 (CET)


Oerlis:Johan Cruijff Skaal

Ik twifelje oer de namme fan dit artikel, moat it Johan Cruijff-skaal as Johan Cruijff Skaal wêze?
FreyaSport (oerlis) 5 des 2022, 16.51 (CET)

@FreyaSport, ik tink mei haadletter, om't it hjir giet om in namme fan in evenemint Kneppelfreed (oerlis) 5 des 2022, 17.06 (CET)


Oerlis:Rietlanden (Emmen)

@Drewes, nettsjinsteande dat Emmen gjin midsiuwske stedsrjochten krigen hie, wurdt Emmen yn hjoeddeistige konteksten sjoen as in stêd. Op nl. wurdt ek as in stêd neamd. Kneppelfreed (oerlis) 5 des 2022, 21.04 (CET)

Ok. Hmmm, ek yn Drachten hat it gemeentebestjoer it heech yn'e kop. Drewes (oerlis) 5 des 2022, 21.09 (CET)

:Ja, Drachten kin yn dy konteksten ek in stêd neamd wurde. Yn de provinsje Fryslân wurdt der wat oars oer tocht as yn de rest fan Nederlân. Plaatsengids seit der dit oer. Kneppelfreed (oerlis) 5 des 2022, 22.33 (CET)

:: Sjoch, al dat geëamel. Wy witte hoe at it is, dat wêrom skriuwe dat dan net. Emmen (wêrom wurdt dit frege ûnder Rietlanden) is gjin stêd. Wy witte dat dat sa is, dat wy skriuwe: "Emmen is fan âldsher net in stêd. It is lykwols al in flekke, mei alle freeds de grutste waremerk fan Drinte." Soksawat; perbleem oplost. Mysha (oerlis)


Oerlis:Pear fan Weerdinge

@Drewes @Ieneach fan 'e Esk @RomkeHoekstra @FreyaSport @Mysha, ik wol jim leafst net wer lêstich falle mei dat ivich geëamel oer dy plaknammen, mar ik woe jim miening al even oer dit aljemint hawwe. Dizze side hat it oer Weardinge, in doarp by Emmen. Moatte we no de side oer dat plak ek ferfryskje om konsekwint mei dizze side te wêzen? Dan is der ek noch Nieuw-Weerdinge dy soe dan ek ferfryske wurde moatte, of moatte we dizze side mar omneame ta "Pear fan Weerdinge" nei de offisjele namme? Kneppelfreed (oerlis) 6 des 2022, 06.27 (CET)

@Kneppelfreed Ik sit te twiveljen yn dizze, it is net in Frysk doarp, en it leit yn it Nedersaksyske taalgebiet dat ik soe hjir foar it plaknamme Nieuw-Weerdinge it Nedersaksysk yn folgje, wat yn it Nedersaksysk Nei-Weerdinge is. En dan soe it Pear fan Weardinge it Pear fan Weerdinge wêze moatte. Mar ik twivelje hjir oer. FreyaSport (oerlis) 6 des 2022, 09.30 (CET)

@Kneppelfreed De yn 2019 fêststelde list is liedend en dêr wurdt it doarp net op neamd. De ôfspraak is dat wy dan yn prinsipe de offisjele namme brûke. As der dochs noch earne boarnen fûn wurde wêrút it bliken docht dat der in Frysktalige fariant fan de plaknamme bestiet, dan kin dat mei it neamen fan dy boarne(n) feroare wurde. Mar yn sokke gefallen is oerlis it bêste, sadat der letter oer deselde namme gjin nije diskusje ûnstiet en it ek foar de minsken dy't hjir skielk wurkje noch te folgjen is. Sûnder boarne(n) dus de offisjele namme Weerdinge en Nieuw-Weerdinge oanhâlde en dizze side omneame ta it Pear fan Weerdinge.--RomkeHoekstra (oerlis) 6 des 2022, 09.39 (CET)

: Ik mei gewoan graach Fryske nammen hawwe. Dat, at jo it tsjin in oare Fryskprater oer dy omkriten hatst, soenen jo dan Plat prate, of soenen jo der in Fryske namme foar fine? Hoe ek docht "Pear fan Weerdinge" wat nuver oan. "Spantsje fan Weardinge" haww wy ek, en dat hat net sa'n lûdbotsing-eftich ferskynsel. En oarsom binne der guont dy't yn it Hollânsk "Weardinge" skriuwe, dat de grûn foar dy stavering is der al. Is der immen dy't it net lêze kin by "Weardinge"? Mysha (oerlis)

:@Mysha Oer de Fryske plaknammen: sjoch de diskusje fan 2019 'Ferfrysking of net-ferfryskjen fan plaknammen bûten Fryslân' op de oerlisside. Wat de twa feanliken oanbelanget: wy witte net oft it in 'spantsje' is yn de betsjutting fan in (echt)pear. Neffens ûndersyk binne it twa manlju, dy't miskien wol in 'pearke' foarmen en dêrom fermoarde binne, mar hja kinne it sels net neisizze. It lemma soe ek omneamd wurde kinne ta 'De feanliken fan Weerdinge', mar miskien binne der noch wol mear, dat ik soe it sa mar litte.----RomkeHoekstra (oerlis) 6 des 2022, 10.56 (CET)

:: Dy list is fansels mar in helpmiddel, Romke. As der echt in namme is dy't ferfryske wurde moat en dy't we doe oer de holle sjoen hawwe, dan kinne we de list yn ûnderling oerlis altyd noch oanpasse. Mar wat my betreft is dit net in gefal wêrby't dat nedich is. Ik soe it moai yn it Nederlânsk stean litte. Ik haw noch nea fan Weerdinge heart en ik sjoch net yn wêrom't we alderhanne obskuere plaknammen bûten Fryslân ferfryskje moatte as sa'n ferfrysking net ynboargere is. Ieneach fan 'e Esk (oerlis) 6 des 2022, 23.32 (CET)
Tige tank foar jim mieningen. Dan neam ik dizze side om ta "Pear fan Weerdinge". De iennige reden dat ik frege om ferfryskjen of net fan de plaknamme Weerdinge wie dat dizze side al bestie en dêr "Weardinge" brûkt waard. Dêrom brocht ik it even op it aljemint.  de Nedersaksyske namme te brûken is net winsklik. We brûke foar de plaknammen bûten Fryslân in Fryske namme as der bûten de Wikipedy om in tradisjonele Fryske namme bestiet, lykas by Grins, Swol, Utert, Dimter, Berlyn, ensfh. As dy der net is brûke we de offisjele nammen. En de Nedersaksyske nammen binne net de offisjelen. Wol wurde dy der almeast tusken heakjes yn 't skean byneamd. In útsûndering is dat by guon Eastfryske en Noardfryske nammen we de Sealterfryske en Noardfryske namme brûke. Dat wie yn 't begjin al dien tink ik út solidariteit mei de oare Fryske talen.--Kneppelfreed (oerlis) 7 des 2022, 04.19 (CET)


Oerlis:Molesleat (Folsgeare)

Is it dan net Molesleat (Folsgeare)? Der binne no ienkear mear Molesleatten, en yn it Sperkhim wie der ek ien - dy't dus ek in Molesleat yn Snits wie. Mysha (oerlis) Mysha (oerlis) 7 des 2022, 09.43 (CET)

As dat sa is: fiel jo frij. Drewes (oerlis) 7 des 2022, 16.48 (CET)


Oerlis:Jan Tjittes Piebenga

Wa is Sjoukje Piebenga? Drewes (oerlis) 9 des 2022, 17.08 (CET)


Oerlis:Beieren

Der stiet no: "It is de ienichste moderne steat fan Dútslân dy’t nea ta de Hânze heard hat."
It keninkryk Beieren, sizze wy, is fan omkring 1800. De Dúitske Hânze wie in bûn fan stêden, mei harren lêste dei omkring 1700. Ik haw it idee dat dat ferhaal oer Beieren al as net yn de Hânze wat fierder útskreaun wurde moat. Mysha (oerlis) Mysha (oerlis) 12 des 2022, 09.22 (CET)


Oerlis:Bulgaarsk

Wêrom stiet krekt it Servysk ticht by it Bulgaarsk, mar de oare farianten fan it Servokroatysk net. Mysha (oerlis) 12 des 2022, 10.30 (CET)

Om't it taalgebiet fan it Servysk grinzget oan dat fan it Bulgaarsk, tink, en it taalgebiet fan it Kroätysk/Bosnysk/Montenegrynsk net. Mar de formulearring kin yndie better. Ieneach fan 'e Esk (oerlis) 12 des 2022, 15.29 (CET)


Oerlis:Waalske Fuery

Wat moat der mei dat ferhaal yn it Hollânsk? Mysha (oerlis) Mysha (oerlis) 12 des 2022, 13.01 (CET)

Dat is in sitaat út in histoaryske boarne. Dat kin sa stean bliuwe. Ieneach fan 'e Esk (oerlis) 12 des 2022, 15.59 (CET)


Oerlis:Terry Pratchett

# Ik hie mei opset sin net skreaun dat er sjoernalistyk studearre. Mar at immen mear wit fan Ingelsk ûnderwiis, dan kin it wêse dat it dochs krekt is.
# De boeken dy't er skreau nei The Carpet People, wienen Wittenskiplike Fantasij. Dat is in oar sjênre as Fantasij. At immen in boek skriuwt oer in boek wat de eigner antwurd op alle fragen jout, at it alle nijmoannen mar oplaad wurdt mei tjuster, dan is dat Fantasij. At immen in boek skriuwt oer in boek wat triedleas ferbining leit mei it Wrâld-Oerspannende Web, en dêrmei de planeet-gegevensbanken fan Orion rieplacht, dat de eigner alles oer it hielal witte kin, dan is dat Wittenskiplike Fantasij. Der soe immen in bettere span betinke moatte om dy twa útelkoar te hâlden, mar yn alle gefallen: dy twa binne net itselde. Mysha (oerlis)
Mysha (oerlis) 13 des 2022, 10.23 (CET)

Jo skreaune dat er foar sjoernalist studearre; dat is neffens my itselde as dat je sjoernalistyk studearje. Wat jo oare punt oangiet, kin ik jo net folgje. Ik wit net wat "wittenskiplike fantasij" is, dat seit my neat. Bedoele jo soms science fantasy? Dat is in ferminging fan science fiction en fantasy. De Discworld-boeken fan Pratchett, dêr't ik ferskaten fan lêzen hawwe, binne lykwols gewoan fantasy, foar safier't ik besjen kin. Ieneach fan 'e Esk (oerlis) 14 des 2022, 02.08 (CET)

::: Krekt, mar de boeken fan foar "De kleur fan Magy" wienen net fan dy soarte. Wat jo yn goed Ingelsk "science fiction" neame is persys wêr't dy ûnder oardere wurde. Yn it Frysk wurdt dat dan "Wittenskiplike Fantasij", oant immen mei in better wurd komt. "Wittenskipsfiksje" mei om my ek.

::: Wat dy joernalistyk oanbelanget, haw ik de idee dat immen dy't sjoernalistyk studearret, yn de skoalbanken sit om sjoernalistyk, wylst Pratchett oan it wurk wie en yntusken in rûte hie om syn stúdzje derby.  Mysha (oerlis)

:Mysha (oerlis) 16 des 2022, 08.39 (CET)

::Okee, ik haw de tekst feroare troch it wurd sjoernalistyk derút te heljen en yn 'e midden te litten hokker stúdzje it wie. Ek haw ik deryn set dat er njonken syn Discworld-searje ek science fiction-boeken skreau. Ik bin der lykwols folslein op tsjin om ynboargere anglisismen as fantasy en science fiction te ferfryskjen. Dan krije je, sa't jo sizze, "wittenskipsfiksje" of sokssawat. Dat is krekt sa'n wurd as "hefskroeffleanmasine" foar helikopter: net ien dy't wit wat dêrmei bedoeld wurdt. Ieneach fan 'e Esk (oerlis) 16 des 2022, 21.11 (CET)

::: Dat hefskroeffleanmasine liket my tige dúdlik. Mar wintelwjok mei om my ek. Beide hiel oars as "helicopter", dêr't men earst de oersetting fan hearre moat, ear't men wit wêr't it oer giet. "Fantasij(e)" hawwe ik safolle perblemen net mei. Dat "es-ef" wie noch hazzekoal, om my, mar dat Ingelsk út te skriuwen fyn ik yn it Hollânsk al slim genôch: it etiket seit gewoan net wat der yn it potsje sit. Soks net nei it Frysk oer te setten is wytlof. Mysha (oerlis)


Oerlis:Lesij fan Syrakuse

@Drewes @Mysha, kin de side net better "Lusia fan Syrakuse" hjitte ynstee fan "Lucia"? Teminsten as we oan it ferfryskjen fan de namme binne. Kneppelfreed (oerlis) 13 des 2022, 18.08 (CET)

Kin om my ek wol. Drewes (oerlis) 13 des 2022, 18.16 (CET)

:Dien. Ieneach fan 'e Esk (oerlis) 14 des 2022, 02.18 (CET)

::Lesij hjit gewoan fan "Lesij". Is der in rigel oer dat mei dat plak? Ik haw it idee dan guon no lykas "Sint Marten" Martinus fan Toers binne: in latynske namme mei stêdnamme. Oaren binne dan Agata (hillige), as hillige namme, en wer oaren Gjin foarbyld fan Earne in namme en de stêd.

::Ik hie foar Lesij mar útskreaun hoe't dat nei plaknammme wêze soe, mar grif is der wer in rigel foar wêrom at dat oars moast útsein immen fynt wêr't it skreaun is. Mar hokfoar rigel is der foar dy hilligenammen? Mysha (oerlis)

:::De stêd of in lân wurdt yn 'e regel tafoege om hilligen te ûnderskieden fan oare hilligen mei deselde namme. De namme fan de stêd of lân kin in ferwizing wêze nei wêr't de hillige berne is of wêr't de hillige (bygelyks as biskop) wurke hat, sadat it dúdlik wurdt om hokker hillige it giet. Sa is Antonius fan Padua net deselde as Antonius fan Egypte en dus is 'Antonius' as titel fan it lemma net genôch. Allinne Lúsia yn dit gefal wie ek wat te beheind, om 't it in hiele gewoane namme is en der folle mear Lúsia's binne. Sels Lúsia (hillige) soe noch te beheind wêze want der is in rige hilligen mei deselde foarnamme: sa is der ek in Lúsia fan Kampaanje, in Lúsia fan Kyrene, de HH. Lúsia en Germana, Lúsia fan Galysje of Lucia Bartolini Rucellai. Yn dit lemma is it bekend wêr't hja berne is, dus is it hiel goed om de stêd der by te neamen. Jo sjogge it ek wol mei plakken, lykas Winsum (Fryslân) of Winsum (Grinslân) (yn dat gefal wurdt der in provinsje of gemeente efter set om dúdlik te meitsjen om hokker plak it giet). Noch eefkes dit: hoe komme jo oan 'Lesij', it stiet hjir boppe in pear kear en yn de tekst fan it lemma kaam ik dy namme ek tsjin. Ik nim oan dat jo dêr Lúsia bedoele. --RomkeHoekstra (oerlis) 14 des 2022, 20.11 (CET)

:::: Ik haw gjin idee hoe't men der komme moat, mar freegje in sykmasine ris om "Sinte Lucia yn Fryslân - fan folslein fergetten folksfeest nei in". Mysha (oerlis)
Sjoch: Sinte Lucia yn Fryslân - fan folslein fergetten folksfeest nei in" Drewes (oerlis) 15 des 2022, 14.27 (CET)

:::::Hiel moai artikel. No bin ik sels roomsk, mar ik ha noch nea fan 'Lesij' heart (earlik sein ek net fan 'Merij', dy neame wy yn'e regel gewoan Maria of somtiden Marije). Dus dan kinne wy hjir better oer Lesij skriuwe ynstee fan Lusia. Wol is it yn sokke gefallen echt nedich om tenei de boarne der by te neamen. 'Lesij' is yn de fierste fierte net ynboargere en it trochinoar brûken fan Lusia en Lesij yn ien en itselde artikel soarget foar betizing as it net dúdlik makke wurdt dat Lesij de Fryske nammefariant is fan Lusia. Foar sa fier ik begryp binne jimme allegear foar Syrakuse. Ik bliuw der poer op tsjin en hâld de foarkar foar de offisjele namme, mar jou no mar belies. As jimme dan akkoard gean mei 'Lesij fan Syrakuse' dan feroarje ik dat sa en dan kinne wy de diskusje ôfslute. Ik wachtsje eefkes oant moarn, dan kin der noch wat oer sein wurde en oars hâlde wy it hjir by.--RomkeHoekstra (oerlis) 15 des 2022, 22.04 (CET)

::::::Ik fyn it bêst, as der, sa't jo sizze, mar oanjûn wurdt dat Lesij de Fryske foarm fan Lusia is. Ik hie ek noch nea fan Lesij heard. Merij eins wol, al werkende ik dat yn earste ynstânsje net as in foarm fan Marij mei in ûnbeklamme earste wurdlid. It is ferfelend, Romke, dat jo jo net yn Syrakuse fine kinne. Ik wit krekt hoe't jo jo fiele, want ik ferkearde okkerdeis yn persiis deselde sitewaasje by de diskusje oer curling/kurling. Ieneach fan 'e Esk (oerlis) 15 des 2022, 22.41 (CET)

Wêrom hawwe jo Lusia fan Syrakuse feroare yn Lúsia fan Syracuse? 'Lúsia', kin ik noch wol begripe, mar Syrakuse is dochs goed? Drewes (oerlis) 14 des 2022, 19.48 (CET)

Ik wie suver krekt oan it skriuwen om dêr útlis oer te jaan en soe it berjocht trochstjoere, mar foetsy wy it om't wy inoar yn it oerlis krusten. Mar it is dus net 'Syracuse' (lykas op it Nederlânsktalige lemma stiet), mar offisjeel 'Siracusa' (sjoch it Italjaanske lemma). Der is dus folle foar te sizzen om der Siracusa fan te meitsjen. Mar fan de 'c' in 'k' meitsje is neffens my net sa 't wy it ha woene mei de plaknammen.--RomkeHoekstra (oerlis) 14 des 2022, 20.11 (CET)

: "Lúsia" mei in skerpteken is net goed. De u stiet yn in iepen wurdlid: "Lu-si-a", en in skerpteken komt der allinne op as it in ticht wurdlid is, bgl. "rút", mar dêr ferdwynt er dan wer as dat yn it meartal in iepen wurdlid wurdt: "ru-ten".

:Wat de plaknamme oangiet: Syrakuse fyn ik no krekt in plak dat op 'e list fan ferfryske plaknammen komme moatten hie, mar dat ik by it gearstallen fan 'e list oer de holle sjoen haw. It is in stêd dy't al út 'e Aldheid bekend is en dy't ek yn it Nederlânsk en Ingelsk fernederlânske, resp. feringelske wurdt. Syrakuse liket my hjir de bêste foarm. As we beslute om 'e namme net te ferfryskjen, dan moat it logyskerwize de Italjaanske foarm Siracusa wurde, mar dat hat net myn foarkar. Ieneach fan 'e Esk (oerlis) 15 des 2022, 01.00 (CET)

::Jo ha wat Lúsia oanbelanget folslein gelyk en ik sil it skerpteken der wer by weihelje. Mar jo ha my spitigernôch net oertsjûge oer de plaknamme. Ik bliuw der by dat ik it net goed fyn om sûnder boarne ôf te wiken fan offisjele plaknammen, ek net as it om in plaknamme giet dy't al yn de âldheid bekend wie. In plaknamme út de âldheid sûnder boarne ferfryskje of in minder âlde plaknamme sûnder boarne ferfryskje, wat is it ferskil? Yn beide gefallen begjinne wy sels earne mei om te pielen mei as gefolch diskusjes sûnder ein. En mei dat lêste woene wy no krekt ôfweve troch in list fêst te stellen en tenei de regel 'allinne ferfryskje mei in boarne'. Dat it Nederlânsk, it Ingelsk of it Dútsk folle mear eigen boarnen hawwe en mear eigen nammen brûke kinne is moai, mar wy ha dy no ienris faak net. It Deensk en it Noarsk brûke de offisjele namme 'Siracusa', wylst de Sweden der 'Syrakuza' fan bakke. Sa't ik it begryp wurdt yn it gefal fan Siracusa oan de hân fan de Nederlânsktalige fariant in plak ferfryske troch de 'c' te ferfangen mei in 'k'. Mar om no eefkes yn 'e taalregel fan hjirboppe te bliuwen: is it dan net Si-ra-ku-se (lykas Sibrandabuorren). Dat eefkes om oan te jaan hoe gau wy wer yn diskusjes fersile. Dat makket it fral foar nije gebrûkers skielk tige betiizjend en wy moatte it ek foar har wurkber hâlde. Ik wachtsje hjoed noch eefkes de reaksjes fan de oaren ôf. By gjin berjocht of oar berjocht set ik jûn de namme werom yn Lusia fan Serakuse.--RomkeHoekstra (oerlis) 15 des 2022, 09.31 (CET)

:::Syracuse kin yn elts gefal net. Ik bin foar Syrakuse en oars de Italjaanske namme. Kneppelfreed (oerlis) 15 des 2022, 18.13 (CET)

:::: Wat is it ferskil? freegje jo hjirboppe (3e regel fan jo betooch). It ferskil is dat Syrakuse ek yn Fryslân by in hiel soad minsken bekend is ûnder de fernederlânske plaknamme. De Italjaanske namme Siracusa sil dan net fuortendaliks foar deselde werkenning soargje as wannear't we de cfernederlânske namme ferfryskje ta Syrakuse. Wat jo sizze oer de y/i-kwestje, dêr hawwe jo wol in punt mei wat my betreft, want sa soe it eins wurkje moatte. Mar neffens de staveringsregels fan 'e Fryske Akademy docht de y net mei mei dy regel: yn frjemde wurden mei in y bliuwt de y stean ek al stiet er yn in iepen wurdlid. Dêrfandinne moatte wy "gynekolooch" skriuwe, wylst dat eins nei myn idee "ginekolooch" wêze moatten hie. Sterker noch: de y bliuwt ek stean yn in wurd as "Syrje", dat eins stavere wurde moatten hie as "Sierje", as je de juste i-fariant út 'e útspraak werjaan wolle. Dit is wer sa'n ûnsinnige útsûnderingsregel dy't se der nei myn betinken by de lêste staveringsferoaring út smite moatten hiene, dat hie alles in stik ienfâldiger makke. Mar dat hawwe se net dien. Dus wat jo hjirboppe sizze oer dat de ferfryske stavering fan Syracuse eins "Sirakuse" wêze moatte soe, dêr hellet de Fryske Akademy in dikke fette streek troch. De sin dêr't jo mei einigje snap ik dan wer net: hoe komme jo no ynienen by "Serakuse"? Hoe dan ek, ik bliuw derby dat de foarm "Syrakuse" dúdlik myn foarkar hat. Mar ik sil der ek beslist gjin sliep om ferlieze as it Siracusa wurde moat. Ieneach fan 'e Esk (oerlis) 15 des 2022, 22.02 (CET)

:::::Dat lêste (Serakuse) hat in typeflater west. Mar ik bin der no wol klear mei. Sjoch myn lêste wurden oer Syrakuse/Siracusa ûnder Lucia of Lusia.--RomkeHoekstra (oerlis) 15 des 2022, 22.12 (CET)

::::::Okee. Ieneach fan 'e Esk (oerlis) 15 des 2022, 22.50 (CET)

::::::: Mar dy namme fan lang ferlyn, dy wie fan foar Itaalje as ienheidssteat en Italjaansk as ienheidstaal. Yn goed Sisyljaansk wurdt it dan Sarausa. Yn it Frysk wurdt it dan eat as Sarajusa, om dy twa lûden apart te hâlden. ... Mysha (oerlis)


Oerlis:Jellum

Goeie. De boarne dy't jo hjir brûke by ynwennertal en ek by oerflak en sa, tink, fan AlleCijfers giet oer Jelsum, net oer Jellum. Dat sil grif betsjutte dat de sifers dy't hjir no presintearre wurde, net doge. Ieneach fan 'e Esk (oerlis) 14 des 2022, 02.28 (CET)

Sifers wiene goed, allinne de boarne wie ferkeard. Ik ha dus allinne de boarne oanpast. Mar hie út de âlde tekst oer Jellum wei ek keatser Sjirk de Wal by 'berne'  delset, wat dus Jelsum wêze moast Dat dus ek fuort mar meinommen. --RomkeHoekstra (oerlis) 14 des 2022, 10.48 (CET)

:Ik begyp dat jo Sweedsk lêze kinne en dêr ha 'k no eefkes in fraach oer. Ik wie mei Lúsia fan Ceracuse oan 'e gong en sa kaam ik fia in omwei ek op :se:Luciatåg, dêr't dit stiet:

:Sedvanan att en kvinna klär sig i vitt, sjunger, samt bär en ljusstake och frukost på sängen på luciadagen (13/12) är känd från Västergötland 1764. Sedvanan skilde sig från dagens luciatåg på flera punkter: Kvinnan bar inte krona, hon åtföljdes inte av ett tåg, firandet hade inte någon fast sångrepertoar, och luciauppvaktningen hörde hemma i sovrummet, snarare än i offentligheten.

:Inledningsvis symboliserade den vitklädda personen med ljus sannolikt Jesusbarnet (efter tyskt mönster), snarare än Lucia: Reformert kristna i Nederländerna brukade låta någon klä ut sig till Jesusbarnet i syfte att skänka barn gåvor 5-6/12, som en protestantisk ersättning för sankt Nikolaus liknande funktion i romersk-katolska miljöer. Bland tyska lutheraner och herrnhutare flyttades datum från 5-6/2 till 24-25/12, och Jesusbarnet åtföljdes av en skrämmande hjälpreda, djävulsgestalten Krampus – föregångare till den svenska och finska julbocken. När sedvanan spreds till Sverige placerades personen klädd till Jesusbarn på en dag – luciadagen – medan Julbocken placerades på en annan dag – 24/12. Sedan åtminstone 1820 är det belagt att den vitklädda gestalten – under inflytande av det valda datumet, 13/12 – skall symbolisera Lucia, snarare än Jesusbarnet.

:Neffens myn oersetting soe it feest woartelje yn in tradysje dy't yn Nederlânske ûnstie doe't de grifformearden nei de reformaasje Sinteklaas ferfongen troch in yn't wyt klaaid Jezusfiguerke. Dat is eins hiel apart, want ik kin dêr yn Nederlânske boarnen neat fan fine. En dat lêste makket dat ik wat twifelje: kloppet dêrom de folgjende oersetting:
earste alineä
Myn oersetting:
De gewoante dat in frou har yn it wyt klaait en sjongendewei in kjers draacht, en [teffens fan] brea-iten op bêd op Lusiadei (13/12) is bekend út Västergötland út 1764. Dy gewoante ferskilde yn ferskate opsichten fan wat hjoed de dei gebrûklik is: de frou droech gjin kroan, waard net beselskippe fan in gefolch, de fiering hie gjin fêststeand repertoir fan lieten, en de Luciahofmakkerij hearde thús yn 'e sliepkeamer ynstee fan yn it iepenbier.
Jowes:
Bekend is dat it sûnt 1794 yn Västergötland wenst wie dat op Lúsiadei wytklaaide famkes mei in kears it moarnsbrea op bêd brochten. Yn dy tiid droech it famke noch gjin krâns, wie der gjin sprake fan in optocht en wie it muzykrepertoire noch net yn in fêste tradysje ynkadere. It wie doe boppedat mear in húslik feest as in publyk feest.[4] De Sint-Lusiaprosesjes sa't dy no fierd wurde unstiene yn Sweden pas oan it ein fan de 19e iuw.
twadde alineä
Oarspronklik symbolisearre de persoan yn it wyt mei de kears nei alle gedachten (nei Dútsk foarbyld) it bern Jezus ynstee fan Lusia. As in ferfanging fan nei de Reformaasje fan it roomske Sint-Nikolaasfeest lieten Nederlânske kalvinisten immen him ferklaaie as it berntsje Jezus om op 5 of 6 desimber kado's te jaan sa't Sint Nikolaas dat die yn roomske fermiddens. Dútske lutheranen en hernhutters ferskoden de datum fan 5 of 6 desimber nei 24 en 25 desimber en it bern Jezus waard dêrby beselskippe fan in yslike helper yn it figuer fan Krampus, de foarrinner fan de Sweedske en Finske joelbok. Doe't de tradysje fan de yn it wyt klaaide Jezus yn Sweden telâne kaam, waard de persoan fan it bern Jezus dêr op 13 desimber ynfierd, wylst de joelbok ferskode nei 24 desimber. Sûnt teminsten 1820 wurdt - ûnder ynfloed fan 'e keazen datum, 12/12 - algemien oannommen dat de persoan klaaid yn it wyt foar Lusia stiet ynstee fan foar Jezus.

:It is even in fraach om't ik eins ek in lemma oer de dei sels skriuwe wol. En dan is dit wol nijsgjirrige ynformaasje tink.--RomkeHoekstra (oerlis) 14 des 2022, 18.50 (CET)

::Myn Sweedsk is hiel, hiel roastich, mei't ik it wol 25 jier net brûkt haw. En sels doe wie it neat om oer nei hûs te skriuwen. Dus ik sil net beare dat ik dit stik út it Sweedsk oerset haw. Mar Google Translate bringt útkomst as je it nei it Ingelsk ta oersette; dan is de oersetting frij goed. Jo moatte mar ris sjen hjirboppe, wat ik derfan makke haw. De earste alineä haw ik even hielendal oars dien; de twadde haw ik de kursyf steande stikjes oan tafoege of wat oan feroare. Even noch in pear dingen: der stiet gjin "ú" yn Lusia om't it in iepen wurdlid is: Lu-si-a. Jo skriuwe "grifformearden", mar ik soe "kalvinisten" dwaan, want grifformeard wurdt tsjintwurdich mei in beskate kalvinistyske streaming assosjearre dy't doe noch net bestie. Oer it wierheidsgehalte: ik wit it ek net, mar ik kin my wol foarstelle dat soks yn 'e 16e of iere 17e iuw bestien hat, doe't it Sinterklaasfeest koart nei de Reformaasje noch te roomsk wie foar de nije kalvinisten.

::Wat de kwestje Jellum/Jelsum oangiet: moai dat it oplost is. Ik hie der sels mei sin mar net yn ombarge. Ik tocht, jo witte krekt wat jo dien hawwe, it is foar jo makliker om it rjocht te breidzjen. Ieneach fan 'e Esk (oerlis) 15 des 2022, 00.50 (CET)


Der hat nea in earste kear Olympyske Winterspullen west. (Ik hoopje dat wy dat goed sizze, mar ik haw it no net oan tiid.) De earste Olympyske Wintersportwike waard holden as Wintersportwike. Winterspullen waarden it earst letter. Mysha (oerlis) Mysha (oerlis) 14 des 2022, 11.40 (CET)

@Mysha, Op 25 jannewaris 1924 waard yn it Frânske Chamonix de Semaine des Sports d' Hiver, "de wintersportwike" iepene. Om't it evenemint in grut sukses wie, besleat it Ynternasjonaal Olympysk Komitee (IOK) om it toernoai efterôf, yn 1925, de earste Olympyske Winterspullen te dopen. Fandêr dat der dochs sprútsen wurd oer in earste Olympyske Winterspullen yn Chamonix. FreyaSport (oerlis) 14 des 2022, 19.12 (CET)

: Krekt. Mar dat betjut dat "Kurling is in sport dy't al fan de earste edysje fan de Olympyske Winterspullen ôf ..." net kin. Ommers, doe't dy earste edysje spile waard, wienen dy noch gjin Olympyske Winterspullen. Mysha (oerlis)

https://fy.wikipedia.org/wiki/Oerlis:Kurling op de Olympyske Winterspullen


Oerlis:Han Peekel

Bin der noch net fan oertsjûge dat de stjêrdatum fan Han Peekel 14 desimber wêze moat.
Litte we efkes in advertinsje as it TV Monument dat 25 desimber útstjoerd wurd ôfwachtsje, foar't we alles oanpasse. Want yn de oankundiging fan dat programma wurd sprutsen oer 13 desimber en net 14 desimber. Omrop Max TV Monument. FreyaSport (oerlis) 16 des 2022, 16.13 (CET)

Ok, we sille it sjen. Drewes (oerlis) 16 des 2022, 16.35 (CET)

Ik fyn it bêst as de boel wer weromset wurdt as dêr reden ta is. Mar as it wier is wat dy man fan nl: sei oer de stjertiid, dan kloppet syn riddenaasje wol. As Peekel om 18.20 Nederlânske tiid stoarn is, en it tiidsferskil bedraacht 7 oeren, dan wie it op Baly op dat stuit 01.20 oere yn 'e moarn fan 'e folgjende dei, dus 14 des. Yn elts gefal liket it my de baas om alles even gelyk te hawwen, sadat der net dingen ferkeard stean bliuwe. It giet om trije siden:

*Han Peekel

*14 desimber/13 desimber

Dat is alles. Dat is aansten eventueel maklik genôch wer te feroarjen. Ieneach fan 'e Esk (oerlis) 16 des 2022, 21.34 (CET)

:@Ieneach fan 'e Esk@Drewes ha der efkes in twifel berjocht op setten. sadat der earst hooplik net fierder yn om rommele wurd. FreyaSport (oerlis) 17 des 2022, 09.31 (CET)


Meidogger oerlis:Ziko

Mocht je nog op zoek zijn. Aliter (oerlis) 17 des 2022, 04.01 (CET)

Hallo,
Ik antwoord uw email even terug op deze pagina, want ik wil liever mijn emailadres niet blootgeven. In antwoord op uw vragen:
Vraag 1:
Vind je dat de Friese Wikipedia zich moet richten op onderwerpen die te maken hebben met de geografie en cultuur van Fryslân? Wat zijn de voor- en nadelen?
Vraag 2:
Als je schrijft over onderwerpen over Fryslân, zoek je dan vooral naar bronnen/literatuur in het Fries? Zijn er voldoende bronnen/literatuur in het Fries?
Vraag 3:
Als lezers uit Fryslân informatie zoeken, kijken ze dan eerst in de Friese Wikipedia of in een andere taal? Hangt dat af van het soort onderwerp? Met andere woorden, zoeken zij vooral op Wikipedia in het Fries als het onderwerp te maken heeft met de geografie en cultuur van Fryslân?
1. Ik vind dat de Friese wikipedy zich op allerlei onderwerpen moet kunnen richten. Ik vind dat het mooi is dat informatie voorhanden is in onze eigen taal, dus niet alleen over dingen die met Fryslân of de Friese taal te maken hebben. Natuurlijk krijgen die onderwerpen meer aandacht omdat zaken die met Nederland en Vlaanderen te maken hebben uitgelichter worden behandeld op de Nederlandse wikipedia, en zaken die met de Duitstalige wereld uitgelichter worden behandeld op de Duitse wikipedia. Voordelen vind ik zoals gezegd dat Friezen dingen in eigen taal kunnen lezen. Nadeel is dat onze wikipedy maar een kleine gemeenschap is en er dus geen schrijvers voor verschillende onderwerpen zijn.
2. Ik kijk naar alle bronnen die voorhanden zijn. Ik preferee eerst de Friestaligen te raadplegen, maar ik zoek ook naar Nederlands-, Engels- of Duitstalig materiaal. Er is een redelijk aanbod van Friestalig materiaal beschikbaar. Er zijn veel Friestalige boeken geschreven.
3. Ik denk dat hangt af van het onderwerp. Ik denk dat de Friestalige wikipedy niet bekend is bj alle Friezen, dus die kijken automatisch eerder naar de Nederlandse of Engelstalige versie. Friestaligen die wel naar de Friese wikipedy kijken, denk ik die naar informatie over Friesland, het Fries en de Friese geschiedenis zoeken. Daarom wil dat onze wikipedy beschikbaar is voor iedereen die in het Fries allerhande informatie op kan zoeken in de eigen taal.
Ik hoop dat ik uw vragen voldoende heb beantwoord.
Met vriendelijke groet, Kneppelfreed (oerlis) 30 apr 2023, 23.07 (CEST)

Hallo - hartelijk bedankt! Dit helpt me enorm. Groeten, Ziko (oerlis) 30 apr 2023, 23.09 (CEST)


Meidogger oerlis:Germien Cox

No haw ik "Beste Aliter, Ik zie dat Wikipedy bijna 50.000 artikelen passeert en na..."
Wie der noch mear? Ik hoopje, ik haw wer in wurksum post-adres - dat fiel jo frij.
Nu heb ik  "Beste Aliter, Ik zie dat Wikipedy bijna 50.000 artikelen passeert en na..."
Was er nog meer? Ik hoop dat ik nu weer een werkend adres heb, dus ga je gang.
Aliter (oerlis) 17 des 2022, 04.55 (CET)

Wikipedy:Parseberjocht Aliter (oerlis) 23 des 2022, 17.27 (CET)


Oerlis:Hilaard

Goeie. Ik tink dat jo al klear binne mei dit stik, mar it berjocht 'wurk' stiet der noch boppe. Drewes (oerlis) 18 des 2022, 17.19 (CET)

Ik moast ik noch eefkes kontrolearje mar krige besite, dêrom hie ik it noch eefkes stean litten. Mar it is der no ôf hear.--RomkeHoekstra (oerlis) 19 des 2022, 09.31 (CET)


Oerlis:Ferdrach fan Ferdun

No kinne wy wol skriuwe dat it Ferdrach fan Ferdun it Frankyske ryk yn trijen ferparte, mar dêrnei sizze wy dat it al gau laat ta de Eed fan Straasburch. En dy eed liket op himsels net oars as de opdieling sa't dy dien waard troch de lêste Frankyske keningen. Dat, wat makke dat ferdrach no sa bysûnder? Mysha (oerlis) Mysha (oerlis) 19 des 2022, 10.15 (CET)


Wikipedy oerlis:Winske artikels

#Stoarm (wyn) - Hoe is dat oars as Stoarm? Hokfoar oar stoarm moat der wêze dat dit in betsjuttingsside nedich makket?
Mysha (oerlis) 19 des 2022, 14.53 (CET)

@Mysha Ik tink dat die der by fersin yn kaam is, dan al by fersin stean bleaun is. Sa sjoch ik der noch in pear tusken stean dy't al in artikel ha. FreyaSport (oerlis) 19 des 2022, 16.11 (CET)

: Ik haw der in synonym fan makke. Mysha (oerlis)

Blikber jout, it hjir ynheakjen fanôf de temasiden, fan siden dêr't ferlet fan is dochs wat steuring, op dizze side. moat we ris wat oars op betinke. FreyaSport (oerlis) 18 jan 2023, 21.41 (CET)


Oerlis:Lofts riden

Wy hawwe in moai stikje oer skiednis, mar grif hawwe de measte wikipedianen dêr net by west. Is dit allegear optocht om't it immen in bêste útlis talike, as binne der boarnen foar? Mysha (oerlis) Mysha (oerlis) 20 des 2022, 09.20 (CET)


Oerlis:Hjeldei

Wy hawwe no: "Sinteklaas: feestdei, kadootsjes wurde útwiksele (5 desimber)"
Nee, 5 desimber is Pakjejûn. De dei fan Sinteklaas is 6 desimber.
Ik freegje my ôf: Hawwe wy eat oer de skiednis fan foarjûns. De sabbat begjint as de dei derfoar de sinne ûndergiet. Fóár de ynfiering fan de klok, wie dat foar oare dagen net oars. Mysha (oerlis) Mysha (oerlis) 20 des 2022, 12.40 (CET)

Ja, mar Pakjesjûn = Sinteklaas. Oan 'e religieuze fiering fan 'e hilligedei fan Sint Nikolaas op 6 desimber docht net ien wat. No ja, ik haw Pakjesjûn der yn elts gefal by set, mar it liket my net sinfol om dêr in apart artikel fan te meitsjen. Ieneach fan 'e Esk (oerlis) 21 des 2022, 23.44 (CET)


Oerlis:Marijetsjerke (Bears)

Goeie, ikke wer. Dit is de tsjerke fan Bears, mar yn de namme fan de foto stiet Marijetsjerke (Boazum). Drewes (oerlis) 20 des 2022, 16.16 (CET)

Is yntusken omneamd hear. Tank foar it trochjaan. RomkeHoekstra (oerlis) 20 des 2022, 16.33 (CET)


Wikipedy oerlis:Parseberjocht

Wikimedia Nederlân mei ek noch wol op 'e hichte brocht wurde, dêr hawwe se it altyd tige drok mei fy:wiki (sjoch bgl. hjir). Wutsje 22 des 2022, 22.29 (CET)

Faaks hie dat in goed idee west, mar ik mei dêr niet skriuwe, en kontakt hawwe hja ek net. At it wichtich is, hearre hja it faaks fia nl:. Mysha (oerlis)

:Ik haw dit parseberjocht dêr niiskrekt efkes keppele, sjoch hjir. Wutsje 23 des 2022, 12.59 (CET)

Leew frinjer, wi sjüür hartelk gröötnisen faan Nuurdfresklun (:w:frr:) an Uastfresklun (:w:stq:) !
Spiitagenooch haa wi ei so föl aktiif skriiwern (meidoggers), wi san nü bi ~16.000 (frr) an ~4.000 (stq) artiikler. Wan wi det tuuptääl (fy + frr + stq), san't al auer 70.000 artiikler !!!
Widjerhen föl lok an spoos mä't projekt ! --Murma174 (oerlis) 23 des 2022, 12.21 (CET)


Goeie, ikke wer te eameljen. wêrtroch't er as klasearre notearre stiet? Der ûntbrekt in wurd tink ik. Drewes (oerlis) 21 des 2022, 16.06 (CET)

It soe kinne dat der noch it wurd "al" tusken moat. mar as dat sa is, dan is dat mooglik al op meardere plakken ferkeard gien. FreyaSport (oerlis) 21 des 2022, 16.17 (CET)

https://fy.wikipedia.org/wiki/Oerlis:Grutte Priis Formule 1 fan Dútslân 2019


Goeie. Daniel Ricciardo Waard diskwalifisearre fanwegen it reglemintêr brûken fan elektroanyske funksjes fan syn auto. Drewes (oerlis) 22 des 2022, 17.21 (CET)

@Drewes Dat moat ûnreglemintêr as in fergelykber wurd wêze. Is it dochs noch ferkeard gien, hie by it oanmeitsjen fan it artikel al spul mei dat wurd. FreyaSport (oerlis) 22 des 2022, 17.26 (CET)

https://fy.wikipedia.org/wiki/Oerlis:Grutte Priis Formule 1 fan Singapoer 2019